Fuzz Club

Princess Chelsea + Le Page
2018-10-05 20:00 - 23:30 UTC | Fuzz Club, PIREOS 209 KAI PATRIARXOU IOAKIM 1, Athens, Greece
Η Princess Chelsea, μία από τις πιο ευφάνταστες παρουσίες της indie/pop σκηνής της εποχής μας, έρχεται για πρώτη φορά στην Αθήνα, την Παρασκευή 5 Οκτωβρίου, στο Fuzz Live Music Club!
Το καλλιτεχνικό όχημα της Chelsea Nikkel θα εμφανιστεί στη χώρα μας λίγο μετά την κυκλοφορία του τέταρτου δίσκου της καριέρας της, “The Loneliest Girl”. Το album έχει ήδη αναδείξει ένα σπουδαίο single, το υπέροχο “I Love My Boyfriend”, ένα από τα καλύτερα pop τραγούδια της χρονιάς που συνεχίζει την επιτυχία που είχε η δημιουργός από τη Νέα Ζηλανδία με το, διάσημο πλέον, “The Cigarette Duet”, το οποίο με την ρομαντική synth pop μελωδία και το ιδιαίτερο video που έγινε viral (ξεπερνώντας τα 40 εκατομμύρια views στο Youtube) την έκανε γνωστή και στην Ελλάδα.
Τη συναυλία θα ανοίξουν οι Le Page, ένα από τα καλύτερα pop σχήματα της εγχώριας σκηνής.

H προπώληση ξεκινάει στα 17 ευρώ και για περιορισμένο αριθμό εισιτηρίων. Μετά την εξάντλησή τους, θα συνεχιστεί στα 20 ευρώ. Στο ταμείο, η τιμή θα είναι 23 ευρώ.
Οι πόρτες ανοίγουν στις 20:00.
21:25 Le Page / 22:30 Princess Chelsea

Διάθεση εισιτηρίων:
Τηλεφωνικά στο 11876
Online / www.viva.gr / www.fuzzclub.gr/event/princess-chelsea/
Φυσικά σημεία / στα καταστήματα Reload, Seven Spots, Ευριπίδης, στον πολυχώρο Yoleni’s (Σόλωνος 9, καθημερινά 8:00-00:00, Σάββατο 9:00-00:00, Κυριακή 10:00-20:00), στο Viva Kiosk Συντάγματος (Πλ. Συντάγματος 4, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00)
Από μικρή δεν σταματά ποτέ και πουθενά! Σπούδασε κλασικό πιάνο, δημιούργησε τις Teenwolf στα μέσα των 00s (έπαιζαν “circus punk”, όπως λέει), περιόδευσε με την indie pop μπάντα των Brunettes, συνεργάστηκε με τους The Cosbys and Disciples of Macca, μια tribute-μπάντα στον Paul McCartney!
Πιο πρόσφατα, έπαιζε μπάσο στις Hang Loose, μια ακόμα rock’n’roll μπάντα.
Στο ενδιάμεσο, δούλευε ως συνθέτης σε τοπικό στούντιο ηχογραφήσεων, τελειοποιώντας την τεχνική της στην παραγωγή. Το 2011 κυκλοφορεί το ντεμπούτο της “Lil’ Golden Book”, μια μίξη baroque και pop στοιχείων, φτιάχνοντας μόνη της τα υπέροχο videos των τραγουδιών – μεταξύ τους και εκείνο για το “The Cigarette Duet”.
O συνεργάτης της Jonathan Bree θα εμφανιστεί και στον επόμενο δίσκο της, “The Great Cybernetic Depression” (2015), μια synth sci-fi όπερα, καθώς και την επόμενη χρονιά στο “Aftertouch”. Η επιστροφή της με το “The Loneliest Girl” στις 7 Σεπτεμβρίου θα σηματοδοτήσει το μεγάλο άλμα στην καριέρα της, 30χρονης σήμερα, Princess Chelsea.
“Θέλω να ξεγελάσω τον ακροατή, κάνοντάς τον να πιστέψει πως είμαι αυτός ο κοριτσίστικος χαρακτηρας με την αθώα μουσική, μέχρι να τον χτυπήσω στο… κεφάλι με έναν σκοτεινό στίχο. Αυτό είναι το αγαπημένο μου!”
Links
Οfficial Website
Facebook
Videos
Princess Chelsea – I Love My Boyfriend
Princess Chelsea – The Cigarette Duet
Princess Chelsea – Too Many People
Οι Le Page είναι ένα indie pop γκρουπ από την Αθήνα που τα τελευταία δέκα χρόνια έχει κάνει αισθητή την παρουσία του χάρη στον ξεχωριστό του ήχο και τις ζωντανές εμφανίσεις που πραγματοποιεί σε Ελλάδα και εξωτερικό. Έχουν κυκλοφορήσει έναν ολοκληρωμένο δίσκο, τρία EP και αρκετά singles, ενώ η συνεργασία τους με τον Αμερικανό τραγουδοποιό Barry Louis Polisar (γνωστός από το soundtrack της ταινίας Juno) ταξίδεψε τη μουσική τους και στην άλλη πλευρά του Ατλαντικού. Έχουν ανοίξει συναυλίες πολλών γνωστών καλλιτεχνών και συγκροτημάτων όπως οι: White Lies, Brett Anderson (Suede), Primal Scream, Bloc Party, Nouvelle Vague, Camera Obscura, White Town, Au Revoir Simone, Φοίβος Δεληβοριάς, Κωνσταντίνος Βήτα κ.α. Αυτή την εποχή. οι Le Page ηχογραφούν νέο υλικό και ετοιμάζονται για τα επερχόμενά live τους.
Links:
Facebook: https://www.facebook.com/lepagemusic/
Instagram: https://www.instagram.com/lepageband/
Soundcloud: https://soundcloud.com/lepage
Bandcamp: https://lepage.bandcamp.com
Παρασκευή 5 Οκτωβρίου 2018, Fuzz Live Music Club (Πατριάρχου Ιωακείμ 1 &Πειραιώς 209, Ταύρος / τηλ. 210 3450817 / www.fuzzclub.gr)
Γραφείο Τύπου / Επικοινωνία:
Θωμάς Μαχαίρας (Αθήνα) / thomasmachairas@fuzzproductions.gr / 6936 161979
Γιάννης Λυμπέρης (Αθήνα) / johnlimberis@fuzzproductions.gr / 6945 622781

Sons of Apollo
2018-09-24 19:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Γιοί του Απόλλωνα (M.Portnoy, D.Sherinian, Ron”Bumblefoot” Thal, Billy Sheehan, Jeff Scott Soto), θα βρίσκονται στη χώρα μας στις 24 Σεπτεμβρίου για μία και μοναδική εμφάνιση στο Fuzz Live Music Club, στο πλαίσιο της παγκόσμιας περιοδείας τους για το 2018, φέρνοντας μαζί τους το πολυσυζητημένο, νέο album τους Psychotic Symphony.
Την συναυλία ανοίγουν οι Parthian Shot!
Οι πόρτες ανοίγουν στις 7μμ
Parthian Shot on stage: 8μμ
Sons of Apollo on stage: 9μμ
H προπώληση στην τιμή των €35 συνεχίζεται στο viva.gr, τηλεφωνικά στο 11876 καθώς και στα φυσικά σημεία του δικτύου Viva, μέχρι και τις 3μμ της Δευτέρας 24.09. Τα εναπομείναντα εισιτήρια θα διατίθενται την ημέρα της συναυλίας στην τιμή των €35 στο ταμείο του Fuzz, από τις 6μμ.
Oλες οι πληροφορίες για τη συναυλία από το event του Facebook.
H Early Bird προπώληση στην τιμή των €32 (τα πρώτα 100 εισιτήρια) ξεκίνησε στο viva.gr, τηλεφωνικά στο 11876 καθώς και στα φυσικά σημεία του δικτύου Viva.
Οι “Del Fuvio Brothers” (παρατσούκλι που συνοδεύει τους δύο φίλους για πάνω από 20 χρόνια), Mike Portnoy και Derek Sherinian, ενώνουν ξανά τις δυνάμεις τους μετά την κοινή θητεία τους στην (κατά κοινή ομολογία) σημαντικότερη και πιο δημιουργική περίοδο των Dream Theater, και δημιουργούν τους SONS OF APOLLO! Συνοδοιπόροι τους, o κιθαρίστας Ron “Bumblefoot” Thal (ex-Guns N’ Roses), ο μπασίστας Billy Sheehan (The Winery Dogs, Mr. Big, David Lee Roth) και ο τραγουδιστής Jeff Scott Soto (ex-Journey, ex-Yngwie Malmsteen’s Rising Force). Οι Portnoy και Sherinian ανέλαβαν και την παραγωγή του πρώτου άλμπουμ της μπάντας “PSYCHOTIC SYMPHONY”, μιας από τις κορυφαίες κυκλοφορίες της χρονιάς που πέρασε.
Όπως λέει ο Mike Portnoy: «Αυτή είναι μια πραγματική μπάντα, η φυσική εξέλιξη των The Winery Dogs, κάτι που φαντάζει απόλυτα φυσιολογικό για τον Billy Sheehan κι εμένα, στο διάλειμμά μας από αυτούς. Αυτή τη στιγμή οι SONS OF APOLLO είναι η απόλυτη προτεραιότητα για όλους μας, και η παγκόσμια περιοδεία μας θα κρατήσει όλο το 2018».
Ο Derek Sherinian συμπληρώνει: «Θα βγούμε σε μια παγκόσμια σταυροφορία, για να φέρουμε τη μουσική των SONS OF APOLLO σε όσο περισσότερους fans μπορούμε! Ο Απόλλων ήταν ο θεός της μουσικής, κι εμείς είμαστε οι απόγονοί του! Η μουσική μας ειναι σύγχρονη με μια old-school ψυχή, κι αυτό που μας κάνει μοναδικούς είναι ο θανατηφόρος συνδυασμός αληθινού rock n roll με άποψη, attitude και τεχνική!»

ΠΛΗΡΟΦΟΡΙΕΣ
Πόρτες: 19:00
Προπώληση: www.viva.gr | 11876 |Seven Spots | Reload| Media Markt | Ευριπίδης| Τεχνόπολη| Αθηνόραμα.gr |Viva Kiosk
Προπώληση: €35 | Ταμείο: €35
ΠΕΡΙΣΣOΤΕΡΕΣ ΠΛΗΡΟΦΟΡΙΕΣ:
FAIRPLAY 210.62 31 077 | www.fairplay.gr | info@fairplay.gr

Leprous
2018-09-08 20:00 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Leprous επιστρέφουν το Σάββατο 8 Σεπτεμβρίου στην Αθήνα, για μία εμφάνιση στο Fuzz Live Music Club. Τη συναυλία ανοίγουν οι Agent Fresco.

Ηγέτες, όχι ακόλουθοι. Το τελευταίο ορόσημο του progressive. Οι Νορβηγοί Leprous είναι χωρίς δεύτερη σκέψη το συγκρότημα που ορίζει τις εξελίξεις στο χώρο του neo-prog metal έχοντας ήδη καταφέρει να δημιουργήσουν σχολή σε έναν τόσο πλούσιο και ταυτόχρονα τόσο ανταγωνιστικό χώρο.
Οι ετερόκλητες επιρροές τους που ξεκινούν από τους Radiohead και τους Massive Attack και φτάνουν μέχρι τους The Dillinger Escape Plan και τους Emperor, σε συνδυασμό με το έμφυτο ταλέντο και την ανεπτυγμένη αίσθηση της τραγουδοποιίας των Einar Solberg (φωνή – πλήκτρα) και Tor Oddmund Suhrke (κιθάρα), έχουν σαν αποτέλεσμα ένα συναρπαστικό ηχητικό κράμα δίνοντας στη λέξη “progressive” το πραγματικό της νόημα. Καινοτόμα, ρηξικέλευθη, πρωτότυπη μουσική που συνοδεύεται από έντονο συναισθηματικό φορτίο. Οι Leprous είναι πραγματικά μία σχολή από μόνοι τους και αν στο studio κάνουν θαύματα, στη σκηνή είναι που πραγματικά απογειώνονται δημιουργώντας συνθήκες μοναδικής έντασης κι ευφορίας.
Ήταν ξεκάθαρο άλλωστε από την πρώτη φορά που εμφανίστηκαν ως support στους Therion το 2010 και στους Amorphis την ακριβώς επόμενη χρονιά, πως αυτό το συγκρότημα θα ξεχωρίσει, και η προ-τριετίας headline εμφάνισή τους στο An Club ήταν απλά καθηλωτική. Τώρα, μεγαλύτεροί και πιο έμπειροι από ποτέ, έρχονται για να γράψουν ιστορία στα σύγχρονα συναυλιακά δεδομένα.
Το συγκρότημα δημιουργήθηκε το 2001 και η πρώτη του δισκογραφική δουλειά με τίτλο “Tall Poppy Syndrome” κυκλοφόρησε το 2009 και έκτοτε κάθε δύο χρόνια επανέρχονται με νέο δίσκο ξεπερνώντας κάθε φορά τον εαυτό τους. Με το “Bilateral” άνοιξε η πόρτα προς την αναγνώριση, η οποία και ήρθε με το “Coal”, το “The Congregation” τούς μετέτρεψε σε headliners, ενώ το πρόσφατο “Malina” σε ένα από τα μεγαλύτερα συγκρότημα της γενιάς τους, και δεν θα είναι υπερβολή να δούμε πως ίσως στο μέλλον θα είναι πολύ «μεγάλοι» για να έρχονται στη χώρα μας.
Μαζί με τους Leprous, στη σκηνή του Fuzz θα εμφανιστούν οι Ισλανδοί Agent Fresco, ένα σχήμα που έχει κάνει και αυτό αίσθηση στους κύκλους των οπαδών του σύγχρονου prog και κάθε τους κίνηση αναμένεται με πολύ ενδιαφέρον. Φιλική συμβουλή: ελάτε από νωρίς, γιατί στο μέλλον θα στεναχώριεστε που τους χάσατε.
Τιμές εισιτηρίων
Τιμή εισιτηρίου: 24€ (περιορισμένη προπώληση) – 26€ (προπώληση) – 28€ (Ταμείο)
Σημεία προπώλησης: VIVA kiosk – Σύνταγμα, Metal Era, No Remorse Records, Reload Stores, Media Markt, Seven Spots, Βιβλιοπωλεία Ευριπίδης και Monsterville
On-line: www.viva.gr

The Chemical Brothers
2018-09-08 19:00 - 2018-09-09 01:00 | Oλυμπιακό κέντρο Ξιφασκίας (πρώην Δ. Αεροδρόμιο)
Το Release Athens 2018 επιστρέφει μετά τις 3 μεγάλες βραδιές του καλοκαιριού, με την Autumn Edition, παρουσιάζοντας τους θρυλικούς The Chemical Brothers, ένα από τα μεγαλύτερα ονόματα της ηλεκτρονικής dance σκηνής των τελευταίων 30 χρόνων, που έρχονται στην Αθήνα
για ένα εκθαμβωτικό οπτικοακουστικό show, το Σάββατο 8 Σεπτεμβρίου στο Ολυμπιακό Κέντρο Ξιφασκίας!

Πριν την εμφάνιση των “Αδελφών”, ο James Holroyd a.k.a. Boggy, ένας από τους κορυφαίους DJ της Μ. Βρετανίας, θα προθερμάνει ιδανικά το Ολυμπιακό Κέντρο. Για πάνω από δύο δεκαετίας resident dj στα περίφημα Back To Basics και Bugged Out, απολαμβάνει για πολλά χρόνια την απόλυτη εμπιστοσύνη των Chemical Brothers.
Από τις 19:00 τη μουσική αναλαμβάνει το δίδυμο Pene και Lukas the 3rd σε ένα eclectic set!

Το πρόγραμμα:

19:00 Ταμείο / Πόρτες 19:00 Pene vs Lukas the 3rd 21:30 James Holroyd (warm up set)23:00 The Chemical Brothers

Ο Tom Rowlands και ο Ed Simons, οι δύο χαρισματικοί μουσικοί / παραγωγοί / djs που απαρτίζουν το μεγαλοφυές ντουέτο από το Manchester, θα μας καθηλώσουν με τους τεράστιους ρυθμούς τους και την εκπληκτική παραγωγή που φέρνουν μαζί τους, με ψυχεδελικά visuals, strobe lights και lasers. Μια βραδιά πανίσχυρης και αριστοτεχνικής χορευτικής μουσικής που έχουμε πάρα πολλά χρόνια να ζήσουμε στην Αθήνα!

‘
Διάθεση:
Τηλεφωνικά / στο 11876
Online / www.viva.gr / www.fuzzclub.gr/event/the-chemical-brothers/
Φυσικά σημεία / στα καταστήματα Reload, Seven Spots, Ευριπίδης, στον πολυχώρο Yoleni’s (Σόλωνος 9, καθημερινά 8:00-00:00, Σάββατο 9:00-00:00, Κυριακή 10:00-20:00), στο Viva Kiosk Συντάγματος (Πλ. Συντάγματος 4, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00)

Για περισσότερα από 20 χρόνια, τα… Block Rockin’ Beats τους παραμένουν επίκαιρα, θυμίζοντας πως η dance σκηνή ήταν πάντα καλύτερη με αυτούς! Το ντουέτο των Tom Rowlands και Ed Simons φέρει ένα οπλοστάσιο από κλασικά τραγούδια-ύμνους για κάθε μουσικόφιλο, καθώς οι Chemicals αρέσουν στους πάντες! Μετράμε: “Hey Boy Hey Girl”, “Galvanize”, “Setting Sun”, “Block Rockin’ Beats”, “Do It Again”, “Leave Home”, “Let Forever Be”, “Out Of Control”, “Where Do I Begin”, “Star Guitar”, “Swoon”, “Life Is Sweet”, “The Test”, “Electrobank”, “Go” και πολλά ακόμα.
Το ντουέτο που έκανε το Manchester να αφήσει το flower power revival και την brit pop έκρηξη και να συνδέσει το όνομά του και με τον εκρηκτικό βόμβο του big beat στο dancefloor και της electro χορευτικής μαεστρίας, επιστρέφει με ένα μοναδικό show που θα μετατρέψει το κλειστό κέντρο ξιφασκίας σε ένα τεράστιο club.

Έχοντας στο ενεργητικό τους εκατομμύρια πωλήσεις και πάμπολλα βραβεία (Grammy, Brit, MTV), οκτώ δίσκους, ένα soundtrack, έναν live δίσκο και τρεις best-of συλλογές, από το εμβληματικό ντεμπούτο τους “Exit Planet Dust” του ’95 (αναφορά στο αρχικό τους όνομα The Dust Brothers), τα «θηρία» “Dig Your Own Hole” (1997) και “Surrender” (1999), έως τον τελευταίο εξαιρετικό δίσκο “Born in the Echoes” (2015), παραμένουν ορμητικοί, ενάντια σε κανόνες, με ανήσυχο και δημιουργικό πνεύμα και στόχο ανοιχτόμυαλους μουσικόφιλους.
Εκπρόσωποι από την αφρόκρεμα της pop-rock σκηνής δηλώνουν για χρόνια πιστοί τους. Μόνο οι δεκάδες καλλιτέχνες που έχουν κάνει φωνητικά σε τραγούδια τους, φτάνουν. Νoel Gallagher (Oasis), Bernard Sumner (New Order), Beck, St. Vincent, Q-Tip, Richard Ashcroft (The Verve), Tim Burgess (Charlatans), Hope Sandoval (Mazzy Star), και η αγαπημένη τους Beth Orton.
Τον περασμένο Ιανουάριο ανακοίνωσαν πως μπαίνουν στο studio για να ηχογραφήσουν το νέο τους album που αναμένεται να κυκλοφορήσει μέσα στη χρονιά. Αποσπάσματα θα ακούσουμε στη συναυλία της Αθήνας, ανάμεσα σε όλους εκείνους τους ύμνους που όρισαν την χορευτική μουσική από τα 90s μέχρι σήμερα.
Υποδεχόμαστε τη νέα συναυλιακή σεζόν, όλοι μαζί, σε μια βραδιά
απόλυτης electro-dance ενέργειας με τους Chemical Brothers!
The brothers gonna work it out!

Σάββατο 8 Σεπτεμβρίου, Ολυμπιακό Κέντρο Ξιφασκίας, στο Ολυμπιακό Συγκρότημα Ελληνικού, Λεωφ. Ποσειδώνος, Τζιραίων 8-10
Οι πόρτες ανοίγουν στις 19:00.

Γραφείο Τύπου / Επικοινωνία:
Θωμάς Μαχαίρας / thomasmachairas@fuzzproductions.gr / 6936 161979
Γιάννης Λυμπέρης / johnlimberis@fuzzproductions.gr / 6945 622781
Πρόσβαση:

Το Ολυμπιακό Κέντρο Ξιφασκίας βρίσκεται στη Λεωφόρο Ποσειδώνος, στο πρώην Δυτικό Αεροδρόμιο του Ελληνικού (ρεύμα προς Αθήνα).
Τραμ / Αποβίβαση στη στάση 2η Αγ. Κοσμά. Πράσινη γραμμή (νο 5) Σύνταγμα – Βούλα και μπλε γραμμή (νο 3) ΣΕΦ – Βούλα. Σύνδεση με Μετρό στον σταθμό Σύνταγμα και στον σταθμό Νέος Κόσμος. Σύνδεση με ΗΣΑΠ στον σταθμό Π. Φάληρο.
Λεωφορείο / Αποβίβαση στη στάση 2η Αγ. Κοσμά με τις γραμμές Α2 Ακαδημία – Βούλα (μέσω Αμφιθέας) / Α1 Πειραιάς – Βούλα / 140 Πολύγωνο – Γλυφάδα
Μετρό / Οι κοντινότεροι σταθμοί είναι εκείνοι της Αργυρούπολης και του Ελληνικού.

Samsara Blues Experiment - Stoned Jesus
2018-08-31 20:00 | Fuzz Club, PIREOS 209 KAI PATRIARXOU IOAKIM 1, Athens, Greece
Την Παρασκευή 31 Αυγούστου υποδεχόμαστε τη νέα σεζόν στο Fuzz Live Music Club με δύο μπάντες… θηρία και τόνους από heavy riffs! Οι Samsara Blues Experiment, η σπουδαιότερη μπάντα του σκληρού ψυχεδελικού ήχου της τελευταίας δεκαετίας, επιστρέφει 16 μήνες μετά το μεγαλύτερο show τους στη χώρα μας, ξανά στο Fuzz Club! Μαζί τους, οι heavy rockers, Stoned Jesus, που δικαιωματικά θα παίξουν πλέον σε διπλάσιο κοινό από αυτό που ήδη τους αγάπησε από τις προηγούμενες καταιγιστικές εμφανίσεις τους! Mία βραδιά γεμάτη μουσική, ενέργεια και… κεφάλια να πηγαίνουν πάνω-κάτω, σε ένα χορταστικό διπλό full-set από τις δύο μπάντες!

Η προπώληση ξεκινάει προς 20 ευρώ και για περιορισμένο αριθμό εισιτηρίων. Μετά την εξάντλησή τους, θα συνεχιστεί στα 23 ευρώ. Στο ταμείο, η τιμή θα είναι 25 ευρώ.
Διάθεση:
Τηλεφωνικά / στο 11876
Online / www.viva.gr και www.fuzzclub.gr
Φυσικά σημεία / στα καταστήματα Reload, Seven Spots, Media Markt, Ευριπίδης, στον πολυχώρο Yoleni’s (Σόλωνος 9, καθημερινά 8:00-00:00, Σάββατο 9:00-00:00, Κυριακή 10:00-20:00), στο Viva Kiosk Συντάγματος (Πλ. Συντάγματος 4, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00)
Samsara Blues Experiment + Stoned Jesus
Παρασκευή 31 Αυγούστου 2018, Fuzz Live Music Club (Πατριάρχου Ιωακείμ 1 & Πειραιώς 209, Ταύρος / τηλ. 210 3450817 / www.fuzzclub.gr)
Οι πόρτες θα ανοίξουν στις 20:00
Γραφείο Τύπου / Πληροφορίες:
Θωμάς Μαχαίρας / thomasmachairas@fuzzproductions.gr / 6936 161979
Γιάννης Λυμπέρης / johnlimberis@fuzzproductions.gr / 6973 798192
Samsara Blues Experiment
Οι Γερμανοί heavy / psych rockers έκλεισαν ήδη μια δεκαετία ζωής και προχωρούν ακάθεκτοι στη δεύτερη. Κι όμως, ήδη λογίζονται ως μια κλασική μπάντα, με κάθε εμφάνισή τους στη χώρα μας να εκτοξεύει τη φήμη τους και να επεκτείνει το κοσμικό ταξίδι τους
Με τέσσερις εξαιρετικούς δίσκους (“Long Distance Trip”, “Revelation & Mystery”, “Waiting For The Flood” και “One With The Universe”) και ασταμάτητες περιοδείες στο ενεργητικό τους, οι Samsara Blues Experiment φτάνουν σε συνεχή δημιουργικά ζενίθ και αφήνουν συστηματικά στην άκρη τις προσταγές της μοντέρνας rock σύνθεσης για χάρη της αυθεντικής heavy ψυχεδέλειας των 70s, του stoner rock και της ανατολίτικης raga, τις οποίες κατορθώνουν και συνδυάζουν με μοναδική μαεστρία.
Έγραψαν:
«Kάθε live τους είναι εγγύηση, καθώς η βερολινέζικη μπάντα είναι αξιοπρεπέστατη επί σκηνής, παίρνοντας δύναμη και από το κοινό που αυξάνεται στις εν Ελλάδι συναυλίες τους, εξ ου και το “this is crazy” του Christian Peters σε μία αποστροφή του λόγου του» / I–Jukebox
«Η πεμπτουσία του rock απαντάται επάνω στο ιδρωμένο συναυλιακό σανίδι, το οποίο οι SBE έχουν τιμήσει με το παραπάνω στις εδώ επισκέψεις τους»/ Soundgaze.gr
Stoned Jesus
Το power trio από το Κίεβο της Ουκρανίας πάντα παίζει σαν να είναι η τελευταία του συναυλία. Γεμάτοι ενέργεια, groove και απόλυτη στήριξη στον συναυλιακό χαρακτήρα των κομματιών τους, μπορούν να ξεσηκώσουν για… πλάκα ένα club.
Στις 7/9 κυκλοφορεί από την Napalm Records, το “Pilgrims”, το studio album τους, μετά από με τρεις πανίσχυρους δίσκους – με το “Seven Thunders Roar” να θεωρείται ήδη κλασικό. Η μπάντα εμπνεύστηκε τη νέα δουλειά της – αποσπάσματα από την οποία θα ακούσουμε (για πρώτη φορά ζωντανά) στην Αθήνα – από τις αδιάκοπες περιοδείες. Διαφορετικό από ότι έχουν κάνει μέχρι σήμερα, μια ακόμα πρόκληση ηχητικά, γεμάτο groove και noise rock στοιχεία.
Οι Stoned Jesus είναι πραγματικά ατρόμητοι στη σκηνή, τόσο που το ελληνικό κοινό έχει ακούσει από… Μαζωνάκη μέχρι μια φανταστική διασκευή στο “Lazarus” του David Bowie, και ο συνδυασμός με τους Samsara Blues Experiment αναμένεται το λιγότερο εκρηκτικός!
Έγραψαν:
«H ενέργειά τους είναι τόσο φανταστική, που η ώρα κόντευε 02:00 και το pit δεν έλεγε να σταματήσει – και ο κόσμος προτιμούσε να χάσει το μετρό παρά να φύγει» / Rocking.gr
«Ιδρώτας, κούραση, χαμόγελο ευχαρίστησης και στο γυρισμό να συζητάς ακόμα για το live – αυτό κάνει ένα live επιτυχημένο!» / RockinAthens

Alborosie
2018-08-29 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Η νέα ημερομηνία για τη συναυλία του Alborosie στην Αθήνα είναι η Τετάρτη 29 Αυγούστου, στο Fuzz Live Music Club. Υπενθυμίζουμε πως η συναυλία ήταν προγραμματισμένη για τις 24 Ιουλίου αλλά αναβλήθηκε, με τη σύμφωνη γνώμη παραγωγής και καλλιτέχνη, λόγω των δραματικών γεγονότων που οδήγησαν στην απώλεια δεκάδων συνανθρώπων μας στην Ανατολική Αττική.
Όλα τα εισιτήρια που έχουν ήδη διατεθεί ισχύουν κανονικά και για τη νέα ημερομηνία. Η προπώληση συνεχίζεται, προς 22 ευρώ. Στο ταμείο, η τιμή θα είναι 25 ευρώ.

Διάθεση:
Online / www.fuzzclub.gr/event/alborosie/ και www.viva.gr / τηλεφωνικά στο 11876
Φυσικά σημεία / στα καταστήματα Reload, Seven Spots, Media Markt, Ευριπίδης, στον πολυχώρο Yoleni’s (Σόλωνος 9, καθημερινά 8:00-00:00, Σάββατο 9:00-00:00, Κυριακή 10:00-20:00), στο Viva Kiosk Συντάγματος (Πλ. Συντάγματος 4, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00)
O Alborosie, ο Ιταλός Πρέσβης της Reggae, επιστρέφει στην Αθήνα! Εδώ και χρόνια κάτοικος του Kingston της Jamaica και, πλέον, ένας από τους σημαντικότερους εκπροσώπους της συγκεκριμένης μουσικής σκηνής, ο Alberto D’Ascola (όπως είναι το πραγματικό του όνομα) θα βρεθεί κοντά μας, μαζί με την πολυμελή μπάντα του, για μία μοναδική συναυλία, την Τετάρτη 29 Αυγούστου στο Fuzz Live Music Club.
Ήδη διάσημος στον χώρο της συγκεκριμένης μουσικής και κουλτούρας, ο Alborosie θα μας επισκεφτεί λίγο μετά την κυκλοφορία του 6ου studio album της καριέρας του, “Alborosie Meets The Wailers United: Unbreakable”, όπου συνεργάζεται με την αφρόκρεμα της reggae σκηνής, ξεκινώντας με τα βασικότερα μέλη των θρυλικών Wailers του Bob Marley, καθώς και με μερικούς εξαιρετικούς τραγουδιστές, όπως οι Chronixx, Jah Cure, Beres Hammond, J Boog.
Ο δίσκος έχει ήδη αναδείξει ένα νέο ραδιοφωνικό hit, με την αναπάντεχη διασκευή του Alborosie στο “The Unforgiven” των Metallica!
Τη βραδιά θα ανοίξουν ιδανικά οι Fundracar, ενώ στα ενδιάμεσα διαστήματα τη μουσική θα επιλέξει ο DJ Selecta Piranhas.

Έκτοτε, έχει κυκλοφορήσει αρκετά albums και remixes – με γνωστότερα τα “Escape From Babylon” (2009), “2 Times Revolution” (2011), “Sound The System” (2013), “Freedom & Fyah” (2016) – σημειώνοντας μεγάλη επιτυχία με hits όπως τα “Rastafari Anthem”, “Call Up Jah”, “Kingston Town”.
Το 2011, σε μία σπάνια περίσταση, τιμήθηκε με το Βραβείο M.O.B.O. (Music Of Black Origin) ως το Καλύτερο Reggae Act της Χρονιάς, γεγονός που τον εδραίωσε ως έναν από τους σημαντικότερους εκπροσώπους μιας μουσικής που, εδώ και χρόνια, έχει πάψει να περιορίζεται από την φυλή, το χρώμα του δέρματος και την εθνικότητα.
Όπως προαναφέραμε, τον Ιούνιο του 2018, λίγες εβδομάδες πριν εμφανιστεί στην Αθήνα, ο Alborosie θα κυκλοφορήσει το νέο, 6ο κατά σειρά, επίσημο studio album του, με τίτλο “Unbreakable”, στο οποίο συμμετέχει η αφρόκρεμα της reggae σκηνής, με προεξάρχοντες τους Aston “Family Man” Barrett, Tyrone Downie και Junior Marvin, τρεις κορυφαίους μουσικούς από τους μοναδικούς Wailers (που πλέον ονομάζονται Wailers United) του θρυλικού Bob Marley. Οι φίλοι της reggae ας ετοιμαστούν για μία απολαυστική εμπειρία!
“Μετά από δύο ώρες, ισάριθμα encores και πολλαπλές ευχαριστίες, ο Alborosie αποχώρησε από τη σκηνή αφήνοντας όλους εμάς στο κοινό σε ένα ανεπανάληπτο high και να ικετεύουμε για περισσότερο. Πραγματικά, το μουσικό ταλέντο και η σκηνική του παρουσία είναι ασύγκριτα σε σχέση με οποιονδήποτε άλλον reggae καλλιτέχνη σήμερα. Είναι ένας καλλιτέχνης που δεν πρέπει να χάσεις, ακόμα κι αν δεν είσαι ο φανατικότερος φίλος της συγκεκριμένης μουσικής.” / Redbrick.me

Κωστής Μαραβέγιας
2018-06-16 08:00 - 17:00 | Πλατεία Νερού
Το Σάββατο 16 Ιουνίου ο Κωστής Μαραβέγιας στο μεγαλύτερο Beach Party της χρονιάς! Ο ήλιος θα έχει ανατείλει από τις 06:02. Δίπλα στο κύμα, με φεγγαράδα γεμάτη, βάρκες στο γιαλό με λιμάνι την καρδιά μας και μια γεμάτη πλατεία-κατάστρωμα. Ο ήλιος θα δύσει στις 20:49. Οι πόρτες θα ανοίξουν στις 18:30. Και θα έχουμε τη μία και μοναδική ευκαιρία να ζήσουμε το μεγαλύτερο πάρτι του καλοκαιριού. Χορτασμένοι από αγάπη και φως.

Ο Κωστής Μαραβέγιας κατεβαίνει για πρώτη φορά “παρά θιναλλός”, για μία τρίωρη συναυλία, στην καρδιά του καλοκαιριού και την Πλατεία Νερού. Πάρτε τα μαγιό σας, το κέφι σας, τους ανθρώπους σας, πάρτε λεωφορεία και τρένα, πάρτε το αυτοκίνητό σας και όσους κάνουν οτοστόπ και ελάτε να ζήσουμε ένα βράδυ από αυτά που γίνονται μία φορά και επανάληψη δεν έχουν.
Μαζί του παίζουν, κάνουν καντάδες – και βουτιές αν χρειαστεί – οι εξαιρετικοί και σταθεροί φίλοι και συνεργάτες του μουσικοί: Νίκος Αγγλούπας (ηλεκτρική κιθάρα, ηλεκτρικό μπάσο), Άγγελος Αγγελίδης (ηλεκτρική και ακουστική κιθάρα), Jim Staridas (τρομπόνι), Χρήστος Καλκάνης (κλαρινέτο) και Κρίτωνας Μπελλώνιας (κρουστά, τύμπανα).

ΚΩΣΤΗΣ ΜΑΡΑΒΕΓΙΑΣ
ΣΑΒΒΑΤΟ 16 ΙΟΥΝΙΟΥ/ ΠΛΑΤΕΙΑ ΝΕΡΟΥ – Ολυμπιακό Συγκρότημα Φαλήρου
Λεωφόρος Ποσειδώνος, Παλαιό Φάληρο, ανάμεσα στα γήπεδα Tae Kwon Do και Beach Volley
Οι πόρτες ανοίγουν στις 18:30. Ώρα έναρξης: 21:30
Η προπώληση ξεκινάει προς 10 ευρώ και για περιορισμένο αριθμό εισιτηρίων. Μετά την εξάντλησή τους, θα συνεχιστεί στα 12 ευρώ. Στο ταμείο, η τιμή θα είναι 15 ευρώ.
Εισιτήρια ΑΜΕΑ προπωλούνται προς 10 ευρώ. Εισιτήρια ανέργων θα διατίθενται στο ταμείο, μόνο την ημέρα της συναυλίας, προς 10 ευρώ.
Προπώληση: τηλεφωνικά στο 11876, στα καταστήματα Reload, Seven Spots, Media Markt, Ευριπίδης, στο Viva Kiosk Συντάγματος (Πλ. Συντάγματος 4, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00), καθώς και στα www.fuzzclub.gr και www.viva.gr
Γενικές πληροφορίες: 210 3450817 (καθημερινά 10:00-18:00) / 6985 555075

Πρόσβαση: Πλατεία Νερού (Ολυμπιακός Πόλος Φαλήρου): Δέλτα Φαλήρου, στη διασταύρωση της Λ. Συγγρού με τη Λ. Ποσειδώνος (Παραλιακή), ανάμεσα στο Κλειστό του Tae Kwon Do και το Beach Volley και δίπλα στη θάλασσα.
Η πρόσβαση είναι εύκολη, τόσο με τα Μέσα Μεταφοράς όσο και με αυτοκίνητο.

Μετρό: Σταθμός “Συγγρού – Φιξ” και μετά λεωφορείο / γραμμές Β2 και 550 (Στάση “Φόρος”)
ΗΣΑΠ: Σταθμός Στάδιο Ειρήνης και Φιλίας και μετά είτε λεωφορείο / γραμμές 217, Α1, Β1 (Στάση “Φόρος”) είτε τραμ / γραμμές “Αριστοτέλης 4” ή “Θουκυδίδης 3” (Στάση “Δέλτα Φαλήρου”)
Τραμ: Γραμμή 3 (από ΣΕΦ ή Βούλα – Γλυφάδα) και Γραμμή 4 (από ΣΕΦ ή Σύνταγμα) / Στάση “Δέλτα Φαλήρου” Γραμμή 3 (από Σ.Ε.Φ. ή από Βούλα – Γλυφάδα), & Γραμμή 4 (από Σ.Ε.Φ. ή από Σύνταγμα) / Στάση “Δέλτα Φαλήρου”
Λεωφορείο: Γραμμές A1, B1, B2, 217, 550 (Στάση “Φόρος”)

Θανάσης Παπακωνσταντίνου – Σωκράτης Μάλαμας, Παρασκευή 15 Ιουνίου, Πλατεία Νερού!
2018-06-15 19:00 | Πλατεία Νερού
Θανάσης Παπακωνσταντίνου – Σωκράτης Μάλαμας, “Με Στόμα Που Γελά”, Πρόσθετη Ημερομηνία: Παρασκευή 15 Ιουνίου, Πλατεία Νερού!
Επιθυμώντας να ικανοποιήσουμε αυτήν την, χωρίς προηγούμενο, ζήτηση που υπάρχει και, κυρίως, αποσκοπώντας στην καλύτερη δυνατή εξυπηρέτηση των χιλιάδων μουσικόφιλων που επιθυμούν να παρευρεθούν στη συναυλία των Θανάση Παπακωνσταντίνου και Σωκράτη Μάλαμα, στην ήδη υπάρχουσα ημερομηνία (Σάββατο 9 Ιουνίου) προστίθεται και η Παρασκευή 15 Ιουνίου, επίσης στην Πλατεία Νερού.
Η συναυλία του Σαββάτου, 9 Ιουνίου, είναι πλέον sold out! Η προπώληση για την 2η ημέρα, Παρασκευή 15 Ιουνίου, έχει ξεκινήσει ήδη.

Διάθεση εισιτηρίων: Online: www.viva.gr
Tηλεφωνικά: 11 876
Φυσικά σημεία: Kαταστήματα Reload, Seven Spots, Media Markt, Ευριπίδης, στο Viva Kiosk (Πλ. Συντάγματος 4, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00).
Προβολή / Επικοινωνία:
Zuma Communications (για τη Novel Vox)
Χαρά Ζούμα | t. 210 3224765 | m. 6980 571057 | chara@zumacom.gr
Nίνα Αλτάνη | t. 210 3224765 | m. 69855 60600 | nina@zumacom.gr
Fuzz Productions
Θωμάς Μαχαίρας / thomasmachairas@fuzzproductions.gr / 6936 161979
Γιάννης Λυμπέρης / johnlimberis@fuzzproductions.gr/ 6945 622781
Γενικές πληροφορίες: 210 3450817 (καθημερινά 10:00-18:00) / 6985 555075
Πρόσβαση: Πλατεία Νερού (Ολυμπιακός Πόλος Φαλήρου): Δέλτα Φαλήρου, στη διασταύρωση της Λ. Συγγρού με τη Λ. Ποσειδώνος (Παραλιακή), ανάμεσα στο Κλειστό του Tae Kwon Do και το Beach Volley και δίπλα στη θάλασσα.
Η πρόσβαση είναι εύκολη, τόσο με τα Μέσα Μεταφοράς όσο και με αυτοκίνητο.

Μετρό: Σταθμός “Συγγρού – Φιξ” και μετά λεωφορείο / γραμμές Β2 και 550 (Στάση “Φόρος”)
ΗΣΑΠ: Σταθμός Στάδιο Ειρήνης και Φιλίας και μετά είτε λεωφορείο / γραμμές 217, Α1, Β1 (Στάση “Φόρος”) είτε τραμ / γραμμές “Αριστοτέλης 4” ή “Θουκυδίδης 3” (Στάση “Δέλτα Φαλήρου”)
Τραμ: Γραμμή 3 (από ΣΕΦ ή Βούλα – Γλυφάδα) και Γραμμή 4 (από ΣΕΦ ή Σύνταγμα) / Στάση “Δέλτα Φαλήρου” Γραμμή 3 (από Σ.Ε.Φ. ή από Βούλα – Γλυφάδα), & Γραμμή 4 (από Σ.Ε.Φ. ή από Σύνταγμα) / Στάση “Δέλτα Φαλήρου”
Λεωφορείο: Γραμμές A1, B1, B2, 217, 550 (Στάση “Φόρος”)

Θανάσης Παπακωνσταντίνου – Σωκράτης Μάλαμας, "Με Στόμα Που Γελά"
2018-06-09 18:00 | Πλατεία Νερού
Θανάσης Παπακωνσταντίνου – Σωκράτης Μάλαμας, “Με Στόμα Που Γελά”: Σάββατο 9 Ιουνίου, Πλατεία Νερού.
Ο νέος δίσκος του Θανάση με ερμηνευτή τον Σωκράτη, που κυκλοφόρησε τον Φεβρουάριο, στάθηκε αφορμή για να αποφασίσουν, σαν έτοιμοι από καιρό, τη σύμπραξη για το φετινό συναυλιακό καλοκαίρι.

Ο Θανάσης έχει να εμφανιστεί στη σκηνή κοντά στα δύο χρόνια, τον δε Σωκράτη, όσο και να τον ακούς, δεν χορταίνεις το απαράμιλλο χαλκιδικιώτικο ντουέντε.
Η προσμονή είναι μεγάλη. Ραντεβού στην Πλατεία Νερού, στις 9 Ιουνίου, για μία μοναδική βραδιά.
Το ακριβές πρόγραμμα θα ανακοινωθεί από το www.fuzzclub.gr και την επίσημη Facebook σελίδα μας.
Η προπώληση συνεχίζεται στα 13 ευρώ. Στο ταμείο, η τιμή θα είναι 15 ευρώ.
Διάθεση εισιτηρίων:
Online: www.viva.gr και https://www.fuzzclub.gr/event/papakonstantinou-malamas/
Tηλεφωνικά: 11 876
Φυσικά σημεία: Kαταστήματα Reload, Seven Spots, Media Markt, Ευριπίδης, στο Viva Kiosk (Πλ. Συντάγματος 4, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00).
ΘΑΝΑΣΗΣ ΠΑΠΑΚΩΝΣΤΑΝΤΙΝΟΥ
facebook
YouTube
ΣΩΚΡΑΤΗΣ ΜΑΛΑΜΑΣ
facebook
YouTube Subscribe
Google
Ιουλία Καραπατάκη: τραγούδι
Γιάννης Αντωνιάδης: κλαρίνο
Αποστόλης Γιάγκος: πλήκτρα
Δημήτρης Λάππας: κιθάρες, τζουρά, μπουζούκι
Νίκος Μαγνήσαλης: τύμπανα
Κώστας Παντέλης: ηλεκτρική κιθάρα
Γιάννης Παπατριανταφύλλου: μπάσο
Φώτης Σιώτας: βιολί, βιόλα, τραγούδι
Κυριάκος Ταπάκης: λάούτο, μπουζούκι
Τίτος Καργιωτάκης – Μάκης Πελοπίδας: ηχοληψία
Χρήστος Λαζαρίδης: σχεδιασμός φώτων
Δημήτρης Κατέβας – Αλέξανδρος Κτιστάκης: τεχνικοί σκηνής
Προβολή / Επικοινωνία:
Zuma Communications (για τη Novel Vox)
Χαρά Ζούμα | t. 210 3224765 | m. 6980 571057 | chara@zumacom.gr
Nίνα Αλτάνη | t. 210 3224765 | m. 69855 60600 | nina@zumacom.gr
Fuzz Productions
Θωμάς Μαχαίρας / thomasmachairas@fuzzproductions.gr / 6936 161979
Γιάννης Λυμπέρης / johnlimberis@fuzzproductions.gr/ 6945 622781
Γενικές πληροφορίες: 210 3450817 (καθημερινά 10:00-18:00) / 6985 555075
Πρόσβαση: Πλατεία Νερού (Ολυμπιακός Πόλος Φαλήρου): Δέλτα Φαλήρου, στη διασταύρωση της Λ. Συγγρού με τη Λ. Ποσειδώνος (Παραλιακή), ανάμεσα στο Κλειστό του Tae Kwon Do και το Beach Volley και δίπλα στη θάλασσα.
Η πρόσβαση είναι εύκολη, τόσο με τα Μέσα Μεταφοράς όσο και με αυτοκίνητο.

Μετρό: Σταθμός “Συγγρού – Φιξ” και μετά λεωφορείο / γραμμές Β2 και 550 (Στάση “Φόρος”)
ΗΣΑΠ: Σταθμός Στάδιο Ειρήνης και Φιλίας και μετά είτε λεωφορείο / γραμμές 217, Α1, Β1 (Στάση “Φόρος”) είτε τραμ / γραμμές “Αριστοτέλης 4” ή “Θουκυδίδης 3” (Στάση “Δέλτα Φαλήρου”)
Τραμ: Γραμμή 3 (από ΣΕΦ ή Βούλα – Γλυφάδα) και Γραμμή 4 (από ΣΕΦ ή Σύνταγμα) / Στάση “Δέλτα Φαλήρου” Γραμμή 3 (από Σ.Ε.Φ. ή από Βούλα – Γλυφάδα), & Γραμμή 4 (από Σ.Ε.Φ. ή από Σύνταγμα) / Στάση “Δέλτα Φαλήρου”
Λεωφορείο: Γραμμές A1, B1, B2, 217, 550 (Στάση “Φόρος”)

Γιάννης Αγγελάκας & 100°C / Παύλος Παυλίδης @ B-Movies
2018-06-02 18:00 | Πλατεία Νερού
ΑΠΟ ΓΙΟΡΤΗ ΣΕ ΓΙΟΡΤΗ: Γιάννης Αγγελάκας με τους 100°C & Παύλος Παυλίδης με τους B-Movies, Σάββατο 2 Ιουνίου, Πλατεία Νερού.

Η περσινή κοινή συναυλία τους χαρακτηρίστηκε ως η σημαντικότερη της χρονιάς. Μια συνάντηση ιστορικών διαστάσεων για την ελληνική ροκ σκηνή. Όμως, ό,τι κι αν γράφτηκε δεν μπορεί να συγκριθεί με τις εκρηκτικές στιγμές που έζησαν όσοι τυχεροί συμμετείχαν σε αυτή τη γιορτή. Ήταν κάτι σαν τελετή μύησης στη ροκ μουσική, από γενιά σε γενιά, από τους μεγαλύτερους στους μικρότερους.
Για όλους αυτούς που ήθελαν να είναι εκεί αλλά δεν το κατάφεραν, αλλά και για εκείνους που θέλουν να το ζήσουν ξανά, ο Γιάννης Αγγελάκας με τους 100°C & Παύλος Παυλίδης με τους B-Movies ξανασμίγουν αυτό το καλοκαίρι σε ένα μεγάλο live το Σάββατο 2 Ιουνίου, στην Πλατεία Νερού.
Το ακριβές πρόγραμμα θα ανακοινωθεί από το www.fuzzclub.gr και την επίσημη Facebook σελίδα μας.
Η προπώληση ξεκινάει προς 10 ευρώ και για περιορισμένο αριθμό εισιτηρίων. Μετά την εξάντλησή τους, θα συνεχιστεί στα 12 ευρώ. Στο ταμείο, η τιμή θα είναι 14 ευρώ.
Διάθεση εισιτηρίων:
Online: www.viva.gr και https://www.fuzzclub.gr/event/aggelakas-pavlidis
Tηλεφωνικά: 11 876
Φυσικά σημεία: Kαταστήματα Reload, Seven Spots, Media Markt, Ευριπίδης, στο Viva Kiosk (Πλ. Συντάγματος 4, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00).
B-movies
Τόλης Δεληγιάννης: μπάσο
Ορέστης Μπενέκας: πλήκτρα
Δημήτρης Οικονόμου: τύμπανα
Αλέκος Βουλγαράκης: ηλεκτρική κιθάρα
Παναγιώτης Ριζόπουλος: Ηχοληψία
100°C
Λαμπρινή Γρηγοριάδου: ακουστική κιθάρα
Αλέξης Αρχοντής: τύμπανα
Γιάννης Σαββίδης: ηλεκτρική κιθάρα
Γιώργος Αβραμίδης: τρομπέτα
James Wylie: σαξόφωνο
Ηλίας Μπαγλάνης: πλήκτρα
Γιώργος Ταχτσίδης: επιμέλεια ήχου
Προβολή / Επικοινωνία:
Zuma Communications (για τη Novel Vox)
Χαρά Ζούμα | t. 210 3224765 | m. 6980 571057 | chara@zumacom.gr
Nίνα Αλτάνη | t. 210 3224765 | m. 69855 60600 | nina@zumacom.gr
Fuzz Productions
Θωμάς Μαχαίρας / thomasmachairas@fuzzproductions.gr / 6936 161979
Γιάννης Λυμπέρης / johnlimberis@fuzzproductions.gr/ 6945 622781
Γενικές πληροφορίες: 210 3450817 (καθημερινά 10:00-18:00) / 6985 555075
Πρόσβαση: Πλατεία Νερού (Ολυμπιακός Πόλος Φαλήρου): Δέλτα Φαλήρου, στη διασταύρωση της Λ. Συγγρού με τη Λ. Ποσειδώνος (Παραλιακή), ανάμεσα στο Κλειστό του Tae Kwon Do και το Beach Volley και δίπλα στη θάλασσα.
Η πρόσβαση είναι εύκολη, τόσο με τα Μέσα Μεταφοράς όσο και με αυτοκίνητο.
• Μετρό: Σταθμός “Συγγρού – Φιξ” και μετά λεωφορείο / γραμμές Β2 και 550 (Στάση “Φόρος”)
• ΗΣΑΠ: Σταθμός Στάδιο Ειρήνης και Φιλίας και μετά είτε λεωφορείο / γραμμές 217, Α1, Β1 (Στάση “Φόρος”) είτε τραμ / γραμμές “Αριστοτέλης 4” ή “Θουκυδίδης 3” (Στάση “Δέλτα Φαλήρου”)
• Τραμ: Γραμμή 3 (από ΣΕΦ ή Βούλα – Γλυφάδα) και Γραμμή 4 (από ΣΕΦ ή Σύνταγμα) / Στάση “Δέλτα Φαλήρου” Γραμμή 3 (από Σ.Ε.Φ. ή από Βούλα – Γλυφάδα), & Γραμμή 4 (από Σ.Ε.Φ. ή από Σύνταγμα) / Στάση “Δέλτα Φαλήρου”
• Λεωφορείο: Γραμμές A1, B1, B2, 217, 550 (Στάση “Φόρος”)

The Last Drive
2018-05-19 20:00 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Last Drive επιστρέφουν! Το Σάββατο 19 Μαΐου, στο Fuzz Live Music Club, η μπάντα που όρισε το rock’n’roll όσο καμία άλλη στη χώρα μας τα τελευταία 35 χρόνια ανεβαίνει και πάλι στη σκηνή παρουσιάζοντας, ανάμεσα σε πολλά παλαιότερα και αγαπημένα, το νέο της album “The Last Drive”, για πρώτη φορά ζωντανά στο σύνολό του.

“Μαζί με τα παιδιά που δουλέψαμε γι’ αυτόν τον δίσκο (Nick Ottomo Αγγλούπα, Jimmy Spliff κι ένα σωρό άλλους ανθρώπους δίπλα μας) νιώθαμε πως με την ηχογράφησή του κλείνει ένας κύκλος και ταυτόχρονα ανοίγει ένας άλλος. Αυτός θα είναι να παίξεις ζωντανά τα συγκεκριμένα τραγούδια για να τους δώσεις την ενεργειακή διάσταση που έχουν ανάγκη, να τα μοιραστείς. Αυτό θα κάνουμε στις 19 του Μάη, στο Fuzz, όπου θα παρουσιάσουμε τον νέο μας δίσκο, μεταξύ άλλων, ο οποίος θα διατίθεται την ίδια ημέρα εκεί.”
Τη συναυλία θα ανοίξουν οι εξαιρετικοί The Karamazov Project.
Εισιτήρια προπωλούνται προς 10 ευρώ. Στην τελική φάση της προπώλησης και το ταμείο, η τιμή θα είναι 13 ευρώ.
Διάθεση:
Τηλεφωνικά στο 11 876
Φυσικά σημεία: στα καταστήματα Reload, Seven Spots, Media Markt, Ευριπίδης, στο Viva Kiosk (Πλ. Συντάγματος 4, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00).

Οκτώ χρόνια ήταν πολλά. Τόσα είχαν περάσει από την κυκλοφορία του “Heavy Liquid“ όταν οι Last Drive μπήκαν στο Fab Liquid Studio για να ηχογραφήσουν το νέο album τους, με τις προσδοκίες και την επιθυμία που απαιτεί ένας δίσκος να κατακλύζουν το σώμα, το μυαλό και την ψυχή. Δέκα μήνες μετά, τα τραγούδια είναι έτοιμα και η πρέσα δουλεύει στα κόκκινα.
Το αποτέλεσμα θα το κρίνει ο καθένας ακούγοντας το album – άλλωστε, στους Drive ποτέ δεν άρεσαν τα κοσμητικά επίθετα και τα μεγάλα λόγια. Απλά, με μια πρώτη ακρόαση, μένεις με την απορία πως γίνεται, τόσα χρόνια μετά, αυτοί οι τύποι να ακούγονται τόσο φρέσκοι και δυναμικοί, επαναπροσδιορίζοντας τον εαυτό τους, τιμώντας ταυτόχρονα τις καταβολές και τις επιρροές τους.
Θα αρκούσε απλά να αναφερθούμε, άνευ χαρακτηρισμών, στο “Always The Sun“ και το “White Knuckles“, τα δύο τραγούδια που είναι ήδη γνωστά από τις ζωντανές εμφανίσεις της μπάντας, για να δώσουμε μία ιδέα για το τι γίνεται στο “The Last Drive“. Στις οκτώ συνθέσεις του δίσκου, η μπάντα περιπλανιέται αβίαστα στα μονοπάτια του rock’n’roll και της ψυχεδέλειας, πέρα από περιορισμούς και στεγανά, χαρίζοντάς μας σπουδαίες στιγμές και μερικά από τα καλύτερα φωνητικά που έχουμε ακούσει ποτέ από αυτούς. Μετά από τόσο καιρό, οι Last Drive βρίσκονται σε φουλ φόρμα και το ελιξίριό τους είναι η απόλυτη αγάπη σε αυτό που κάνουν.
Το album (Labyrinth Of Thoughts Records και The Lab Records) κυκλοφορεί σε βινύλιο και CD στις 20 Απριλίου και είναι αφιερωμένο στη Drive Tribe, την κοινότητα των φίλων που στηρίζουν τη μπάντα όλα αυτά τα χρόνια, και στη μνήμη του αγαπημένου Fred Cole των Dead Moon που έφυγε από τη ζωή πρόσφατα.
Όπως προαναφέραμε, στις 19 Μαΐου θα ακούσουμε για πρώτη φορά τα τραγούδια του ζωντανά, στο σύνολό τους. Ο δίσκος θα είναι διαθέσιμος για αγορά στο Fuzz, όπου θα διατεθούν και 100 υπογεγραμμένα αντίτυπα που θα συνοδεύονται από ένα μικρό δώρο.
Τα υπόλοιπα είναι γνωστά από τα όσα έχουμε ζήσει, μέσα στα χρόνια, σε αμέτρητα live των Last Drive. Η βραδιά θα είναι μεγάλη, από κάθε άποψη. Μία μοναδική ευκαιρία να ξαναβρεθούμε όλοι μαζί, να εκφραστούμε, να διασκεδάσουμε, να συγκινηθούμε, να θυμηθούμε πόσο ανάγκη έχουμε κάποια βασικά πράγματα σε μία εποχή αβεβαιότητας και αδιαφορίας, με τη δική μας μπάντα πάντα δίπλα μας.
The Last Drive:
Alex K / μπάσο, φωνητικά
George Karanikolas / κιθάρα, φωνητικά
Chris B.I. / drums
Stefanos Flotsios / κιθάρα
Facebook page
ΥοuTube channel

Οι Karamazov project είναι δημιούργημα του τραγουδοποιού Πάνου Πανταζόπουλου. Ξεκινώντας από τη γενέτειρά του, την Καλαμάτα, ασχολείται με τη μουσική από τα 15 του χρόνια. Μετά από αρκετές διαδρομές και ζωντανές εμφανίσεις, κυκλοφόρησε το ντεμπούτο album, “Out Of The Woodwork”, το 2017 στη Labyrinth Of Thoughts Records. Σε αυτό περιέχονται το single “We Agree That Love Disagrees”, η σκοτεινή μπαλάντα “Murder Blues In Love Minor” και το “Mankey Sounds”, ένα από τα καλύτερα τραγούδια της εγχώριας παραγωγής των τελευταίων δύο ετών.
Σε solo εμφανίσεις, έχει μοιραστεί τη σκηνή με σπουδαία ονόματα, όπως ο Steve Wynn, o Dan Stewart και ο Sivert Hoyem, καθώς και με αρκετά ελληνικά σχήματα. Μέσα στο 2018, ξεκίνησε ζωντανές εμφανίσεις με full μπάντα, όπως θα τον δούμε και τη βραδιά της 19ης Μαΐου, πριν από τους Last Drive.
Facebook page
Bandcamp
YouTube channel
Οι πόρτες ανοίγουν στις 20:00. Το ακριβές πρόγραμμα θα ανακοινωθεί από το www.fuzzclub.gr και την επίσημη Facebook σελίδα μας.

Trashformers / 80's-90's-00's party All★Stars
2018-05-05 23:00 | Fuzz Club, PIREOS 209 KAI PATRIARXOU IOAKIM 1, Athens, Greece
– Τι κοινό έχουν τα πρώτα trash parties του 2004 (που ξεκίνησαν την όλη φάση 90’s) με το νούμερο 1 party στον γαλαξία;;;
– Μα φυσικά πίσω και από τα δύο βρίσκονται τα ίδια πρόσωπα.. οι Trashformers!!
>>> 5 Μαΐου 2004 || οι Trashformers γέννησαν τον όρο Trash Party και αλλάξανε μια και καλή τον τρόπο διασκέδασης σε όλη την Ελλάδα
>>> 5 Μαΐου 2018 || οι Trashformers γιορτάζουν 14 χρόνια ακραίας ακομπλεξάριστης διασκέδασης με τον τρόπο που μόνο αυτοί ξέρουν… με ένα τεράστιο επετειακό event που θα ταρακουνήσει το σύμπαν!

* 14 χρόνια Trashformers / 80’s-90’s-00’s party *
5 Μαΐου 2018 at Fuzz Live Music Club
είσοδος με μπίρα/κρασί 10 / κρατήσεις στο 2103450817
14 χρόνια περνάνε σε μια στιγμή… αλλά στον κόσμο των Trashformers κάθε στιγμή κρατάει για πάντα!
Προσδεθείτε και ετοιμαστείτε για μια ξέφερενη νύχτα που συγκεντρώνει όλες τις εμπειρίες από αυτό το τεράστιο μουσικό ταξίδι 14 ετών σε ένα Φαντασμαγορικό Show – Οπτικοακουστικό Υπερθέαμα που κανείς δεν μπορεί να εξηγήσει άμα δεν το ζήσει!
ΠΡΟΣΟΧΗ, η βραδιά περιλαμβάνει τα παρακάτω σε μεγάλες δόσεις!
* Μουσική από τα 80’s, 90’s, 00’s που σε κάνει να χορεύεις Tra(n)sh
* Οπτικοακουστικό υλικό από το ατελείωτο αρχείο των TFs… δακρύζεις νοσταλγία
* The Full Trashformers Show που κάνει και ελέφαντες να χοροπηδάνε
* Secret Guests Live που σε γυρίσουν πίσω σε εποχές με CD και κασσέτες
* Ατελείωτο χορό που κάνει τις σόλες από τα παπούτσια να λιώνουν! (copyright στην ατάκα από το 2008)
* Τη μυστική συνταγή των Trashformers, πλούσια σε Χιούμορ, Φαντασία, Ακομπλεξαρισμό και Νοσταλγία
Σε περίπτωση που είστε αλλεργικοί στην ακραία διασκέδαση, όπως ενημερώσετε τον γιατρό σας πριν έρθετε. Σίγουρα θα θέλει να έρθει μαζί!
Ιδού ο κώδικας που έχουμε χακάρει και έχουμε βρει τη μυστική συνταγή για το Νο1 Διαγαλαξιακό πάρτυ:
………… νοσΤαλγούμε
…………….. τRαγουδάμε
……………. διAσκεδάζουμε
………….. διαSκευάζουμε
…………. ξεσΗκωνόμαστε
………… στριFογυρίζουμε
…….. ιδρώνOυμε
……..γουστάRουμε
… ταξιδεύουΜε
…………….. ξΕσαλώνουμε
…………….χοRεύουμε
. ερωτευόμaSτε

* 14 χρόνια Trashformers / 80’s-90’s-00’s party *
5 Μαΐου 2018 at Fuzz Live Music Club
είσοδος με μπίρα/κρασί 10 / κρατήσεις στο 2103450817
προπώληση εισιτηρίων – link coming soon

Traaashfooormers
το party που σ’ αρέσει
κανείς δεν θα μπορέσει
να του α-ντι-στα-θεί!
♥ ♥ ♥

Godspeed You! Black Emperor
2018-04-29 20:00 | Gazi Music Hall, Iera Odos 7, Athens, 118 54, Greece
Οι 3 Shades of Black & Fuzz Productions παρουσιάζουν: Godspeed You! Black Emperor ζωντανά στην Αθήνα
Κυριακή 29 Απριλίου 2018. Στο Gazi Music Hall (Ιερά Οδός 7-13, Αθήνα).
Οι Godspeed You! Black Emperor ξεκίνησαν από τους Efrim Menuck, Mauro Pezzente και Mike Moya, ως τρίο, στο Montréal του Καναδά, στις αρχές των 90’s, παίζοντας μια χούφτα συναυλίες και κυκλοφορώντας το πρώτο τους ηχογράφημα σε κασέτα, λίγο πριν ξεκινήσουν να μεταμορφώνονται σε μία μεγαλύτερη (μεταφορικά και κυριολεκτικά) μπάντα. Προσλαμβάνοντας πολυάριθμους μουσικούς από την πόλη τους, στο διάστημα 1995-1996, οι GYBE πραγματοποίησαν τις πρώτες συγκλονιστικές και ηχητικά τεράστιες ζωντανές εμφανίσεις τους, με τη συμμετοχή ως και 14 μουσικών και τη χρήση μερικών προβολέων ταινιών 16 χιλιοστών, καταλήγοντας λίγο καιρό μετά στην ηχογράφηση -και ακολούθως την κυκλοφορία- του ντεμπούτο “F#A#∞”, αποκλειστικά σε δίσκο βινυλίου, μέσω της Constellation, στα τέλη του καλοκαιριού του 1997.
Το group καταστάλαξε σε μία μόνιμη εννιαμελή σύνθεση στα τέλη του 1998, με τους Aidan Girt και Bruce Cawdron στα ντραμς, τους Thierry Amar και Mauro στα μπάσα, τους Efrim, Dave Bryant και Roger Tellier-Craig στις κιθάρες, και τους Norsola Johnson και Sophie Trudeau στο τσέλο και το βιολί αντίστοιχα. Η μπάντα περιόδευε και ηχογραφούσε ασταμάτητα κατά την περίοδο 1998-2002, καταφέρνοντας να κερδίσει την φήμη ενός θρυλικού act, που πραγματοποιούσε υπνωτιστικές ζωντανές εμφανίσεις, με ορχηστρικές δυναμικές, μία ωμή επική ροκ δύναμη και πανέμορφες κινηματογραφικές λούπες να προϊστανται αυτών ως πιο ξεχωριστά στοιχεία τους. Με εκατοντάδες συναυλίες και την κυκλοφορία τεσσάρων δίσκων να ακολουθούν – “F#A#∞” (1997), “Slow Riot For New Zero Kanada EP” (1999), και τα διπλά albums “Lift Your Skinny Fists Like Antennas To Heaven” (2000) και “Yanqui U.X.O.” (2002) – οι GYBE πέρασαν σε ανενεργεία το έτος 2003.
Οι Godspeed επέστρεψαν στις ζωντανές εμφανίσεις τον Δεκέμβριο του 2010, όποτε και κλήθηκαν να συμμετάσχουν και να κάνουν curate (επιλογή συμμετεχόντων μπαντών δηλαδή) στα All Tomorrow’s Parties, στο Ηνωμένο Βασίλειο. Εκτενείς παγκόσμιες περιοδείες ακολούθησαν, επιβεβαιώνοντας πως οι GYBE είχαν επιστρέψει για τα καλά! Το “Allelujah! Don’t Bend! Ascend!” που κυκλοφόρησε τον Οκτώβριο του 2012, αποτέλεσε την πρώτη ηχογραφημένη δουλειά της μπάντας εδώ και μία δεκαετία, και έτυχε διθυραμβικών κριτικών. Το “Asunder, Sweet and Other Distress” ακολούθησε τον Μάρτιο του 2015, έχοντας επίσης πολύ καλό αντίκτυπο σε κοινό και τύπο, σηματοδοτώντας μάλιστα την πρώτη αλλαγή μέλους στη μπάντα από την ίδρυσή της και έπειτα, με τον Tim Herzog να αντικαθιστά τον Bruce πίσω από τα τύμπανα.
Το τρίτο album της επανένωσης των Godspeed You! Black Emperor (έκτη πλήρης κυκλοφορία και έβδομη συνολικά), φέρει τον τίτλο “Luciferian Towers” και κυκλοφόρησε τον Σεπτέμβριο του 2017, με το περιοδικό Pitchfork να επισημαίνει πως “περιλαμβάνει την πιο μελωδική και δυναμικά αισιόδοξη μουσική της μπάντας μέχρι και σήμερα.”
Αγαπημένοι του Ελληνικού κοινού, οι GYBE θα βρεθούν στο Gazi Music Hall της Αθήνας, την Κυριακή 29 Απριλίου, για ένα show μεγάλης διάρκειας και -όπως πάντα- δυσθεώρητα υψηλής ποιότητας, από εκείνα που σε αφήνουν με το στόμα ανοιχτό κατά τη διάρκειά τους, σε κάνουν να παραμιλάς μετά το πέρας τους και συλλαμβάνεις συχνά το μυαλό σου να ανακαλεί και επαναφέρει σε όλη την υπόλοιπη ζωή σου!

LINKS:
• 3 Shades of Black: www.3shadesofblack.net | www.facebook.com/threeshadesofblack
• 3P Lab: www.facebook.com/3plabgr
• Fuzz Productions: www.fuzzclub.gr | www.facebook.com/fuzzclub.gr

EΠΙΚΟΙΝΩΝΙA:
• Παραγωγή: contact@3shadesofblack.net
• Γραφείο τύπου: jim@thetemple.gr, +30 694 81 82 236 (Δημήτρης Κότσης)
Κυριακή 29 Απριλίου 2018 Στο Gazi Music Hall (Ιερά Οδός 7-13, Αθήνα)
Πόρτες 20:00
ΤΙΜΕΣ ΕΙΣΙΤΗΡΙΩΝ:
• Προπώληση: 29€
• Ταμείο: 30€
ΣΗΜΕΙΑ ΠΡΟΠΩΛΗΣΗΣ:
• Sound Effect Records (Σπ. Τρικούπη 50 & Καλλιδρομίου 10683, Αθήνα, τηλ: 21 0825 9883)
• Rhythm Records (Εμ. Μπενάκη 74, Αθήνα, τηλ.: 210 3841550,www.rhythmrecords.gr)
• Le Disque Noir Records Shop Records Shop (Θεμιστοκλέους 29, Αθήνα, τηλ.: 211 214 3554)
• Syd Records (Πρωτογένους 13, Ψυρρή, Αθήνα, τηλ.: 210 3218373, www.sydrecords.com)
• Τηλεφωνικά στο 11876
• Reload Stores
• Media Markt Greece
• Seven Spots
• Βιβλιοπωλεία Ευριπίδης – Evripidis Bookstores
• Ηλεκτρονική προπώληση: https://www.viva.gr/tickets/music/fuzz-club/godspeed-you-black-emperor
Όλες οι αποδείξεις εισιτηρίων του viva.gr θα ανταλλάσσονται με κανονικά hard copy συλλεκτικά εισιτήρια, την ημέρα της συναυλίας, στο ταμείο του χώρου διεξαγωγής.

12oς Πίθηκος
2018-04-28 20:00 | Fuzz Club, PIREOS 209 KAI PATRIARXOU IOAKIM 1, Athens, Greece
Το Σάββατο 28 Απριλίου, στο Fuzz, ο 12oς Πίθηκος θα παρουσιάσει ζωντανά το νέο του άλμπουμ “ΑΞΙΟΠΡΕΠΕΙΑ”.
Το έκτο κατά σειρά προσωπικό του άλμπουμ, αποτέλεσμα μιας πορείας που διανύει ήδη την δεύτερη δωδεκαετία της, η “ΑΞΙΟΠΡΕΠΕΙΑ” κυκλοφόρησε τον Μάρτιο του 2018 και θα παρουσιαστεί για πρώτη φορά ζωντανά για το κοινό της Αθήνας.
Αναγνωρισμένος ως ένας από τους πιο παραγωγικούς και πρωτοπόρους καλλιτέχνες του ελληνικού hip-hop, ένας βάρβαρα ειλικρινής εκφραστής των ανησυχιών μιας γενιάς που ακόμα παλεύει ώστε να μην χαρακτηριστεί «χαμένη» και μιας άλλης, νεότερης, που δυσκολεύεται να δει το μέλλον της.
Οι συναυλίες του Δωδέκατου διακρίνονται για την ενέργεια τους καθώς και για τη δυναμική επικοινωνία του με το κοινό. Και ειδικά με το κοινό της Αθήνας έχει αναπτυχθεί μια ξεχωριστή σχέση που ξεκίνησε πριν χρόνια και κρατάει γερά ακόμα.
Στην σκηνή θα ανέβουν μαζί του οι ΚΑΝΩΝ & ΘΥΤΗΣ και ο DJ Waif.
Ακούστε ολόκληρο τον δίσκο εδώ: https://bit.ly/2EAPsjm
Οι πόρτες ανοίγουν στις 21.00
Τιμή εισιτηρίου :
8 € προπώληση
10 € ταμείο
Σημεία προπώλησης
Colour Skates (Πρωτογένους 5 Ψυρρή)
True Love Tattoo (Νέα Ερυθραία)
The Finest Cuts ATH Barbershop (Περιστέρι)
Jackals Tattoo (Πειραιάς)

Europavox Festival presents: Chinese Man, Scratch Bandits crew, Ogris Debris, Haring
2018-04-21 18:00 | Fuzz Club, PIREOS 209 KAI PATRIARXOU IOAKIM 1, Athens, Greece
Το Europavox Festival επιστρέφει στην Αθήνα! Το project που προωθεί την ευρωπαϊκή μουσική μέσα από τη συνεργασία επτά διοργανωτών συναυλιών από ισάριθμες χώρες έρχεται για 2η φορά στη χώρα μας, με ακόμα περισσότερους καλλιτέχνες από την ευρωπαϊκή σκηνή και headliners δύο μεγάλα ονόματα από τη Γαλλία!
Το Σάββατο 21 Απριλίου, οι φοβεροί Chinese Man θα βρεθούν στο Fuzz club ξεσηκώνοντας τους πολυπληθείς φίλους τους στην Αθήνα με τα εκρηκτικά hip hop κομμάτια τους.

Μαζί τους θα είναι οι:

Scratch bandits crew (Γαλλία): Αυτοαποκαλούνται «πειρατές» του hip-hop, και παίζουν ένα μίγμα από φωνητικά και soul, hip-hop και funk, πάντα με σκοπό να να μην σταματάμε να χορεύουμε
Ogris Debris (Αυστρία). Με βάση την Αυστρία και τη φήμη ενός αναγνωρισμένου ηλεκτρονικού ντουέτου κατάφεραν να χτίσουν κοινό από το Τόκιο στο Παρίσι και το Λονδίνο έως τη Μόσχα, χάρις στα γεμάτα ενέργεια show τους!
Haring (Βέλγιο) Ανάμεσα σε ατέλειωτα ταξίδια και το ίδιο ατέλειωτες βραδιές, αναζητά τους τέλειους ήχους. Η μουσική του είναι ένα μείγμα από house, electronica και downtempo.

Oι Chinese Man επιστρέφουν για να στήσουν το μεγαλύτερο πάρτι τους! Κάθε τους ζωντανή εμφάνιση σημαίνει έναν κατακλυσμό απο hip-hop, funk, dub, afrobeat, swing και reggae ρυθμούς με τους οποίους συνεπαίρνουν τους χιλιάδες πιστούς φίλους τους.
Εισιτήρια προπωλούνται προς 28 ευρώ (μονό) και 50 ευρώ (διπλό). Στο ταμείο, η τιμή θα είναι 32 ευρώ.
Έχοντας μόλις κυκλοφορήσει τον 10ο και πιο πολυσυλλεκτικό δίσκο τους, “Shikantaza”, αποδεικνύουν σε κάθε τους βήμα πως παραμένουν ένα από τα πιο δημιουργικά, αλλά και κορυφαία live acts, της Ευρώπης.
Ο… μυστηριώδης Chinese Man δημιούργησε τη μπάντα το 2004 και έστειλε τους High Ku, Sly και Zé Mateo να δώσουν ήχο και εικόνα στο όραμά του. Με σύνθημα make music, not war!” οι Chinese Man ζητούν από όλους μας να ενώσουμε τη φωνή και τη δύναμή μας εν μέσω ήχων για να δημιουργηθεί μια “human music, κοσμική και απλά υπέροχη”.
www.chinesemanrecords.com
www.facebook.com/chineseman/?fref=ts
https://soundcloud.com/chineseman
Λίγα λόγια για το Europavox Festival
Το Europavox Festival είναι ένα project το οποίο επιλέχτηκε από την Ευρωπαϊκή Επιτροπή, στο πλαίσιο του Προγράμματος “Δημιουργική Ευρώπη – Πολιτισμός”, με βασικούς σκοπούς:
– Τη διατήρηση της ευρωπαϊκής μουσικής ποικιλομορφίας
– Την προώθηση της διεθνούς ανάπτυξης των καλλιτεχνών και των επαγγελματιών της μουσικής βιομηχανίας
– Τη συνένωση και την συνεργασία, σε ένα χρονικό πλαίσιο 4 ετών, 7 ευρωπαίων εταίρων από ισάριθμες διαφορετικές χώρες
Συγκεκριμένες και καινοτόμες δράσεις:
– Η δημιουργία του πρώτου online μέσου (website) αφιερωμένου στην ευρωπαϊκή μουσική. To www.europavox.com είναι στο αέρα εδώ και πάνω από ένα χρόνο. Μάλιστα, οι χρήστες που το επισκέπτονται από την Ελλάδα είναι οι δεύτεροι σε αριθμό, πίσω μόνο από τη Γαλλία που ηγείται του όλου project. Στο site μπορεί κανείς να βρει πληροφορίες για πάρα πολλά ονόματα από την ευρωπαϊκή σκηνή, γνωστά και λιγότερο γνωστά, άρθρα γενικού ενδιαφέροντος για τη μουσική βιομηχανία, αλλά και την ενότητα της ευρωπαϊκής “band of the day / week” από την οποία έχουν περάσει και αρκετά ελληνικά σχήματα, όπως οι Omegaray, The Noise Figures, The Rattler Proxy, In Trance 95, Maximum High, Theodore κ.α.
– Η παραγωγή 7 Europavox φεστιβάλ σε κάθε μία από τις χώρες / εταίρους
– Η δημιουργία ενός προγράμματος που θα προετοιμάζει τους καλλιτέχνες να εξάγουν τη μουσική τους. Ήδη, οι Noise Figures (Clermont–Ferrand) και οι Omegaray (Βρυξέλλες) έχουν προσκληθεί και εμφανιστεί σε διοργανώσεις του Europavox στην Ευρώπη.
– Ένας πειραματικός χώρος για νεοφυείς ιδέες (startups) δημιουργικών βιομηχανιών

Europavox Festival presents: Kavinsky, Zamilska, NOËP, Olga Kouklaki
2018-04-20 18:00 | Fuzz Club, PIREOS 209 KAI PATRIARXOU IOAKIM 1, Athens, Greece
Το Europavox Festival επιστρέφει στην Αθήνα! Το project που προωθεί την ευρωπαϊκή μουσική μέσα από τη συνεργασία επτά διοργανωτών συναυλιών από ισάριθμες χώρες έρχεται για 2η φορά στη χώρα μας, με ακόμα περισσότερους καλλιτέχνες από την ευρωπαϊκή σκηνή και headliners δύο μεγάλα ονόματα από τη Γαλλία!
Την Παρασκευή 20 Απριλίου, ο Kavinsky, ο διάσημος μουσικός / παραγωγός / DJ και ένα από τα σπουδαιότερα ονόματα της ηλεκτρονικής σκηνής της τελευταίας δεκαετίας, θα βρεθεί στο Fuzz Live Music Club για ένα special set.

Μαζί του θα είναι οι:

Zamilska (Πολωνία): Mια γερή δόση από ωμό και ισχυρό techno, «πατώντας» σε noise, electronica και modern world music. Διατηρώντας τη στιβαρότητα ενός βιομηχανικού τοπίου, ο ήχος της ακούγεται συνάμα μελωδικός.
NOËP (Eσθονία). Θεωρείται ως ένα από τα ανερχόμενα ταλέντα στην ευρωπαϊκή σκηνή της indie electronic pop που οφείλεις και εσύ να ανακαλύψεις
Olga Kouklaki (Ελλάδα): Tην έχουν χαρακτηρίσει «Πυθία της dark pop electronica». Για 15 χρόνια δεν σταματά να δημιουργεί και να συνεργάζεται με ξένους και Ελληνες καλλιτέχνες.

Ο διάσημος Γάλλος Kavinsky έρχεται για πρώτη φορά στη χώρα μας σε μια χρονιά που θα σηματοδοτήσει την πολυαναμενόνενη δισκογραφική επιστροφή του. Ο Vincent Belorgey, όπως είναι το αληθινό του όνομα, είναι μουσικός, dj και παραγωγός ηλεκτρονικής μουσικής με “εμμονή” στα electropop soundtrack από ταινίες και σειρές των 80s.
Ο χαρακτήρας Kavinsky δημιουργήθηκε από τον Belorgey και η ιστορία τον θέλει να σκοτώνεται όταν τρακάρει με την Ferrari Testarossa του τo 1986 και να επιστρέφει ως ζόμπι για να φτιάξει τη δική του ηλεκτρονική μουσική!
Η παγκόσμια επιτυχία ήρθε με μια ταινία του 2011, το περίφημο “Drive” με πρωταγωνιστή τον Ryan Gosling. Στα opening credits ακούστηκε το κλασικό πλέον “Nightcall” και ο Kavinsky, αμέσως, πάτησε κορυφή!
Στο μοναδικό στούντιο δίσκο του “ΟutRun” (2013) αποθεώθηκε από κοινό και κριτικούς, με τις επιρροές να έρχονται μετά από ώρες θέασης ταινιών, video games, αστυνομικές σειρές σαν το Miami Vice και ταινίες του Dario Argento. Ο ίδιος, ηθοποιός όταν ήταν πιο νέος, συνεργάστηκε και με τον Guy-Manuel de Homem-Christo, το 1/2 των Daft Punk, στη σύνθεση του “Nightcall”.
Τα sets που παρουσιάζει είναι γεμάτα από τη δική του μουσική, αλλά και από όλους τους ήχους που τον έχουν επηρεάσει στη δημιουργία της.
https://www.facebook.com/KavinskyOfficial/
https://www.instagram.com/kavinsky/?hl=en
https://soundcloud.com/deadcruiser
Λίγα λόγια για το Europavox Festival
Το Europavox Festival είναι ένα project το οποίο επιλέχτηκε από την Ευρωπαϊκή Επιτροπή, στο πλαίσιο του Προγράμματος “Δημιουργική Ευρώπη – Πολιτισμός”, με βασικούς σκοπούς:
– Τη διατήρηση της ευρωπαϊκής μουσικής ποικιλομορφίας
– Την προώθηση της διεθνούς ανάπτυξης των καλλιτεχνών και των επαγγελματιών της μουσικής βιομηχανίας
– Τη συνένωση και την συνεργασία, σε ένα χρονικό πλαίσιο 4 ετών, 7 ευρωπαίων εταίρων από ισάριθμες διαφορετικές χώρες
Συγκεκριμένες και καινοτόμες δράσεις:
– Η δημιουργία του πρώτου online μέσου (website) αφιερωμένου στην ευρωπαϊκή μουσική. To www.europavox.com είναι στο αέρα εδώ και πάνω από ένα χρόνο. Μάλιστα, οι χρήστες που το επισκέπτονται από την Ελλάδα είναι οι δεύτεροι σε αριθμό, πίσω μόνο από τη Γαλλία που ηγείται του όλου project. Στο site μπορεί κανείς να βρει πληροφορίες για πάρα πολλά ονόματα από την ευρωπαϊκή σκηνή, γνωστά και λιγότερο γνωστά, άρθρα γενικού ενδιαφέροντος για τη μουσική βιομηχανία, αλλά και την ενότητα της ευρωπαϊκής “band of the day / week” από την οποία έχουν περάσει και αρκετά ελληνικά σχήματα, όπως οι Omegaray, The Noise Figures, The Rattler Proxy, In Trance 95, Maximum High, Theodore κ.α.
– Η παραγωγή 7 Europavox φεστιβάλ σε κάθε μία από τις χώρες / εταίρους
– Η δημιουργία ενός προγράμματος που θα προετοιμάζει τους καλλιτέχνες να εξάγουν τη μουσική τους. Ήδη, οι Noise Figures (Clermont–Ferrand) και οι Omegaray (Βρυξέλλες) έχουν προσκληθεί και εμφανιστεί σε διοργανώσεις του Europavox στην Ευρώπη.
– Ένας πειραματικός χώρος για νεοφυείς ιδέες (startups) δημιουργικών βιομηχανιών

Ufomammut
2018-04-03 20:00 | Fuzz Club, PIREOS 209 KAI PATRIARXOU IOAKIM 1, Athens, Greece
Η Αθήνα υποδέχεται, επιτέλους, τους Ufomammut στην πιο εκκωφαντική βραδιά του 2018. Δεν είναι υπόσχεση, είναι γεγονός. Την Μεγάλη Τρίτη, 3 Απριλίου, στο Fuzz Live Music Club, οι Ιταλοί ξαναφέρνουν τον πελώριο ψυχεδελικό doom ήχο τους στην πόλη, τέσσερα χρόνια μετά την ιστορική παρθενική εμφάνισή τους. Ενας τυφώνας από μνημειώδη riffs που κανείς δεν πρέπει να χάσει!
Εισιτήρια προπωλούνται προς 20 ευρώ. Στο ταμείο, η τιμή θα είναι 24 ευρώ.

Διάθεση: τηλεφωνικά στο 11876, στα καταστήματα Reload, Seven Spots, Media Markt, Ευριπίδης, στο Viva Kiosk Συντάγματος (Πλ. Συντάγματος 4, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00), καθώς και www.viva.gr

Τα γιγάντια riff και η ψυχεδέλεια τους χαρακτηρίζουν από το ξεκίνημα της πορείας τους, το 1999, με την ίδια ακριβώς σύνθεση. Ομάδα που κερδίζει, δεν αλλάζει…
Από το «πρωτόγονο» ντεμπούτο, “Godlike Snake” (2000), ακολούθησαν συνεχείς κορυφές με τα “Snailking” (2004), “Idomum” (2008) και το ανυπέρβλητο “Eve” (2010). Τα… μαμούθ από το διάστημα, δεν σταμάτησαν στιγμή να εξερευνούν τα όρια του ήχου τους.
Από το μεγαλοπρεπέστατο “Oro” (2012), έναν διπλό δίσκο μιάμισης ώρας έως το “8” (2017), πριν λίγους μήνες, το ταξίδι συνεχίζεται μέσω metal, drone, sludge, χρήση ηχητικών εφέ και synths.
Αμέτρητες περιοδείες και κοινές συναυλίες με συγκροτήματα όπως οι Neurosis, Down, Baroness, Amenra, μεταξύ πολλών άλλων, και συνεχή παρουσία σε φεστιβάλ όπως Roadburn, Hellfest, Asymmetry, Dour Festival, Ieper Fest, Stoned from the Underground, South of Mainstream, Festival d’Affaire, Metalride fest, Le Guess Who festival, Maryland Death Fest, Brutal Assault Festival.
Οι ζωντανές εμφανίσεις τους συνοδεύονται από μοναδικά visuals – αναπόσπαστο κομμάτι των live τους – αφήνοντας πάντα το κοινό με το στόμα ανοιχτό και τα αυτιά να πονούν.

«Oι Ufomammut πήραν το είδος από το… χέρι, το έκαναν δικό τους και στρογγυλοκάθισαν σε μια κορυφή που δημιούργησαν μόνοι τους!» / Μetalinjection.net
«Grooves μέσα σε grooves, επικά 10λεπτά jams, σου δημιουργούν ένα συναίσθημα… ανησυχίας, με ένα απλό riff.»
/ Kerrang!
«Οι Ufomammut πήραν το αρχετυπικό doom των ’90s και το έφεραν στη νέα χιλιετία, προσφέροντας του μια πρωτοφανή φρεσκάδα» / Rocking.gr

Ufomammut + opening act (tba)
Τρίτη 3 Απριλίου, Fuzz Live Music Club (Πατριάρχου Ιωακείμ 1 & Πειραιώς 209, Ταύρος / τηλ. 210 3450817 / www.fuzzclub.gr)
Οι πόρτες θα ανοίξουν στις 20:00
Γραφείο Τύπου / Πληροφορίες:
Θωμάς Μαχαίρας / thomasmachairas@fuzzproductions.gr/ 6936 161979
Γιάννης Λυμπέρης / johnlimberis@fuzzproductions.gr / 6973 798192

Laibach
2018-03-25 20:00 | Fuzz Club, PIREOS 209 KAI PATRIARXOU IOAKIM 1, Athens, Greece
Οι 3 Shades of Black παρουσιάζουν τους Laibach ζωντανά στην Αθήνα, την Κυριακή 25 Μαρτίου 2018 στο
Fuzz Live Music Club.
35 χρόνια μετά από τη γένεσή τους στη βιομηχανική πόλη Trbovlje της πρώην Γιουγκοσλαβικής Δημοκρατίας, οι Laibach εξακολουθούν να είναι η πιο διεθνώς αναγνωρισμένη μπάντα που βγήκε από τις πρώην κομμουνιστικές χώρες της Ανατολικής και Κεντρικής Ευρώπης. Με τη δημιουργία τους να χρονολογείται στο έτος θανάτου του ιδρυτή της χώρας, Tito, και τη πορεία τους προς την αναγνώριση να λαμβάνει χώρα παράλληλα με εκείνη της Γιουγκοσλαβίκής Δημοκρατίας προς την αυτοκαταστροφή, οι Laibach είναι ένα από αυτά τα σχήματα που μπορούν να σας κάνουν να σκεφτείτε, να χορέψετε και να… παρελάσετε, υπό το άκουσμα της ίδιας μουσικής.
Με ένα εντελώς νέο show, οι Laibach ξεκινούν τις ζωντανές εμφανίσεις, για τη προώθηση της τελευταίας δισκογραφικής κυκλοφορίας τους, υπό τον τίτλο “Also Sprach Zarathustra”, η μουσική της οποίας συνετέθη αρχικά για την ομώνυμη θεατρική παράσταση, βασισμένη στο φιλοσοφικό μυθιστόρημα του Friedrich Nietzsche “Τάδε Έφη Ζαρατούστρα” και σκηνοθετημένη από τον Matjaž Berger για το θέατρο Anton Podbevšek (APT) στο Novo Mesto της Σλοβενίας.
Το “Also Sprach Zarathustra” δεν αποτελεί την πρώτη φορά που η μουσική των Laibach συνδέεται άρρηκτα με μία άλλη τέχνη και μορφή έκφρασης. Η περίφημη Βορειοκορεάτικη περιοδεία τους (το 2015, για την επέτειο της απελευθέρωσης της Λαϊκής Δημοκρατίας της Κορέας από την Ιαπωνία) καταγράφεται στην “Ημέρα Απελευθέρωσης”, μια ταινία του Morten Traavik που περιγράφεται από το MOJO ως “Μία χιουμοριστική, ενοχλητική, διαφωτιστική και σε στιγμές συγκινητική περιήγηση σε έναν ανώμαλο κομμουνιστικό ψευδόκοσμο… ” ενώ το VultureHound Magazine έγραψε για αυτήν “Φανταστείτε τον George Orwell να σκηνοθετεί το Spinal Tap και είστε αρκετά κοντά στην πραγματικότητα της ταινίας”.
Δείτε τι έγραψε ο παγκόσμιος μουσικός -και μη- τύπος για το “Also Sprach Zarathustra”:
“Αυτό το project είναι τόσο Laibach-ικό, που είναι απορίας άξιο, πώς δεν το επιχείρησαν νωρίτερα” – The Wire
“Οι Laibach σε μία από τις πιο στεντοριακές και έντονες στιγμές τους” – The Quietus
“Με το ‘Also Sprach Zarathustra’, οι Laibach επαναπροσδιορίζουν τις βάσεις της μοναδικής και ασύγκριτης καριέρας και κληρονομιάς τους.” – Echoes and Dust
“…Ένα ηχητικό αριστούργημα… Ένα ταξίδι ικανό να σου αλλάξει μια για πάντα το μυαλό.” – Cryptic Rock
“Είναι πολύ εντυπωσιακό όταν μια μπάντα μπορεί να δημιουργήσει μια τέτοια ζοφερή ενέργεια με τόση δύναμη και με τόσο λίγες χειρονομίες.” – The Stranger
“Οι Laibach είναι φοβεροί!” – Wiener Zeitung

ΤΙΜΕΣ ΕΙΣΙΤΗΡΙΩΝ: • Περιορισμένη προπώληση: 25€ /• Προπώληση: 28€ • Ταμείο: 30€
ΣΗΜΕΙΑ ΠΡΟΠΩΛΗΣΗΣ:
• Le Disque Noir Records Shop (Θεμιστοκλέους 29, Αθήνα, τηλ.: 211 214 3554)
• Syd Records (Πρωτογένους 13, Ψυρρή, τηλ.: 210 3218373, www.sydrecords.com)
• Τηλεφωνικά στο 11876
• Reload Stores
• Media Markt Greece
• Seven Spots
• Βιβλιοπωλεία Ευριπίδης – Evripidis Bookstores
• ΗΜεταφόρτωση Αρχείωνλεκτρονική προπώληση: https://www.viva.gr/tickets/music/fuzz-club/laibach-live-in-athens
*** Όλες οι αποδείξεις εισιτηρίων του viva.gr θα ανταλλάσσονται με κανονικά hard copy συλλεκτικά εισιτήρια, την ημέρα της συναυλίας, στο ταμείο του χώρου διεξαγωγής.
LINKS:
• Laibach: www.laibach.org | www.facebook.com/Laibach
• 3 Shades of Black: www.3shadesofblack.net | www.facebook.com/threeshadesofblack
• Fuzz Live Music Club: www.fuzzclub.gr | www.facebook.com/fuzzclub.gr
ΕΠΙΚΟΙΝΩΝΙΑ: contact@3shadesofblack.net | press@3shadesofblack.net

The Big Beat #6: Laura B
2018-03-18 21:00 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Rollin’ Foxes σας προσκαλούν στο Big Beat #6 την Κυριακή 18 Μαρτίου 2018 . Όσοι έχουν παραβρεθεί σε μία από τις πέντε προηγούμενες εκδόσεις του ξέρουν για τι ακριβώς μιλάμε. Για τους υπόλοιπους αρκεί να πούμε πως το εν λόγω event αποτελεί μία αμιγώς rock’n’roll βραδιά, βγαλμένη από τη δεκαετία του ’50, αλλά και ένα από τα μεγαλύτερα και σημαντικότερα events που διοργανώνει η χορευτική ομάδα των Rollin’ Foxes και σίγουρα το πρώτο μεγάλο τέτοιο για το έτος 2018.
Το πρόγραμμα περιλαμβάνει (όπως πάντα, έτσι και αυτή τη φορά): live μπάντες και καλλιτέχνες από την Ελλάδα και το εξωτερικό, DJ sets, υπέροχες μουσικές και φυσικά πολύ χορό! Εξαιρετική καλεσμένη αυτή τη φορά είναι η Βρετανή τραγουδίστρια Laura B, η οποία έρχεται στη χώρα μας για 2η φορά και πάλι καλεσμένη από τους Rollin Foxes! (Πρώτη φορά ήταν στο Christmas Boogie #4)
Η υπέροχη φωνή της Laura B και η ξεχωριστή σκηνική της παρουσία θα ξεσηκώσουν, σε συνδυασμό με το απίστευτο ταλέντο της στους rock’n’roll & rhythm & blues ρυθμούς.
Για όσους γνωρίζουν και έχουν παρακολουθήσει ζωντανά την Laura B, οι συστάσεις περιττεύουν. Οι υπόλοιποι δεν έχουν παρά να παραβρεθούν και να επιβεβαιώσουν τα παραπάνω, ζώντας μία έντονη και άκρως χορευτική rock’n’roll βραδιά.
Μαζί με τη Laura B στη σκηνή θα βρεθούν οι “δικοί μας” HiRollers, που δίχως άλλο αποτελούν την καλύτερη και παλαιότερη swing’n’roll μπάντα της χώρας. Οι HiRollers δεν θα συνοδεύσουν μόνο την μεγάλη καλεσμένη της βραδιάς, αλλά και θα μας ζεστάνουν ανοίγοντας τη συναυλία.
Πριν την έναρξη της συναυλίας, στα διαλείμματα ανάμεσα στις εμφανίσεις των καλλιτεχνών αλλά και μετά το πέρας αυτών οι DJs Manos K και Silvery Theodore, θα φροντίσουν να κρατήσουν ζεστή την υπέροχη πίστα του καλύτερου live stage της Αθήνας, του Fuzz Live Music Club.
Το Big Beat #6 είναι δίχως άλλο μια βραδιά που θα σας μείνει αξέχαστη!
The Big Beat #6
Laura B Live in Athens
Special guests on stage: The HiRollers
Στο Fuzz Live Music Club (Πειραιώς 209 & Πατριάρχου Ιωακείμ 1, Αθήνα)
Κυριακή 18 Μαρτίου 2018
Πόρτες: 20:00 – Εισιτήρια: 10 ευρώ (προπώληση και ταμείο)
Facebook link: The Big Beat #6 – Laura B Live in Athens

Kadebostany
2018-03-17 20:00 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Kadebostany επιστρέφουν στην Ελλάδα για να επιβάλλουν και πάλι τον νόμο της διασκέδασης, τον μοναδικό που είναι υποχρεωτικός στο δικό τους ιδιόμορφο κράτος!
To Σάββατο 17 Μαρτίου στο Fuzz Live Music Club (Αθήνα) θα μας προσφέρουν ένα οπτικοακουστικό show που δεν μοιάζει με τίποτα άλλο, στο πλαίσιο της επερχόμενης “Monumental” Tour, με την ευκαιρία της κυκλοφορίας του ολοκαίνουριου ομότιτλου album τους!
Η προπώληση ξεκινάει προς 22 ευρώ και για περιορισμένο αριθμό εισιτηρίων. Μετά την εξάντλησή τους, θα συνεχιστεί προς 25 ευρώ. Στο ταμείο, η τιμή θα είναι 28 ευρώ.

Aν ποτέ ανακαλυφθεί ένας… pop πλανήτης, οι Kadebostany θα είναι οι πρώτοι άποικοι! Προς το παρόν, επιστρέφουν στη χώρα που τους αγάπησε από την πρώτη στιγμή, με τον πρόεδρο Kadebostan να συγκεντρώνει ξανά το στρατό του με σκοπό να διευρύνει το όνομά τους και να προκαλέσει εκ νέου τα όρια της σύγχρονης μουσικής. Τον Μάρτιο, κυκλοφορεί το πολυαναμενόμενο “Monumental“ – ένα album με “13 εκλεπτυσμένα τραγούδια για τις μάζες” – και η μπάντα θα το παρουσιάσει ζωντανά σε όλους τους παλιούς πιστούς, αλλά και τους νέους φίλους της στην Ελλάδα.
Για άλλη μια φορά, ο Guillaumede Kadebostany αποφάσισε να μην υποκύψει σε κανόνες και να βρει την ισορροπία μεταξύ ριζοσπαστισμού και αμεσότητας, ενισχύοντας την ιδιαίτερη pop αισθητική τους και δημιουργώντας ένα μουσικό αποτέλεσμα που παραμένει εξίσου απρόβλεπτο και ελκυστικό.
Η νέα εποχή των Kadebostany θα αποκαλύψει μυστικά, καθώς και μια νέα τάξη ερμηνευτών. H οπτικοακουστική εμπειρία που προσφέρουν επί σκηνής γίνεται ακόμα πιο πολύπλοκη, παραμένοντας ταυτόχρονα μοναδικά άμεση, σε ένα καλοστημένο και μελετημένο show που ευελπιστούν να τους οδηγήσει στην καθολική αναγνώριση.
Με το, περίφημο πλέον, “Mind If I Stay” έχουν κερδίσει και πάλι το ελληνικό ραδιόφωνο (και όχι μόνο) και τις καρδιές του κοινού. Βέβαια, ο δρόμος έχει ήδη στρωθεί μέσα από τεράστιες επιτυχίες όπως τα “Walking With a Ghost”, “Castle in the Snow”, “Frozen To Death”, “Jolan” και βέβαια τη διασκευή στο “Crazy In Love” της Beyonce (για το “Fifty Shades of Grey”), όλα συνοδευόμενα από καταπληκτικά videos.
Η μοναδική εκκεντρική σκηνική τους παρουσία είναι επίσης γνωστή. Και η επιστροφή τους με ένα νέο show που θα ενθουσιάσει έρχεται μετά από μία μαγευτική εμφάνιση στο περσινό Release Athens, όπου οι Kadebostany έκλεψαν κυριολεκτικά την παράσταση αψηφώντας τη βροχή και ξεσηκώνοντας χιλιάδες κόσμου!
Η δημοκρατία των Κadebostany βάζει τα θεμέλια σε κάθε χώρα και αναζητά νέους “υπηκόους” για να μεταδώσουν τη νέα εποχή που πρεσβεύουν. Έχουν την ψήφο μας!
Official site
Facebook
Twitter
YouTube
Instagram

Διάθεση: τηλεφωνικά στο 11 876, στα καταστήματα Reload, Seven Spots, Media Markt, Ευριπίδης, στο Viva Kiosk (Πλ. Συντάγματος 4, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00), καθώς και στα www.fuzzclub.gr (Αθήνα), www.fixfactoryofsound.gr (Θεσσαλονίκη) και www.viva.gr
Την Πέμπτη 15 Μαρτίου, οι Kadebostany θα εμφανιστούν και στο Lab Art (Βόλος).
Παρασκευή 16 Μαρτίου, Fix Factory of Sound (26ης Οκτωβρίου 15, Θεσσαλονίκη / τηλ. 2310 500670 & 2310 504014 / www.fixfactoryofsound.gr) και Σάββατο 17 Μαρτίου, Fuzz Live Music Club (Πειραιώς 209 & Πατριάρχου Ιωακείμ 1, Ταύρος, Αθήνα, 210 3450817, www.fuzzclub.gr).
Γραφείο Τύπου / Επικοινωνία:
Θωμάς Μαχαίρας (Αθήνα) / thomasmachairas@fuzzproductions.gr / 6936 161979
Γιάννης Λυμπέρης (Αθήνα) / johnlimberis@fuzzproductions.gr / 6945 622781

King Gizzard & The Lizard Wizard + Montero
2018-03-16 21:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι King Gizzard & The Lizard Wizard, για πρώτη φορά, ζωντανά στην Ελλάδα! Η επταμελής μπάντα από την Μελβούρνη της Αυστραλίας, ήδη ένα από πιο καυτά ονόματα της παγκόσμιας μουσικής σκηνής, θα βρεθεί την Παρασκευή 16 Μαρτίου στο Fuzz Live Music Club για ένα μοναδικό show!

Η προπώληση θα ξεκινήσει την Πέμπτη 2 Νοεμβρίου, στη μία το μεσημέρι. Τα πρώτα, περιορισμένα σε αριθμό, εισιτήρια θα κοστίζουν 27 ευρώ (μονό) και 50 ευρώ (διπλό). Μετά την εξάντλησή τους, η τιμή θα διαμορφωθεί στα 30 ευρώ (μονό) και 55 ευρώ (διπλό, μέχρι εξαντλήσεως τους). Στο ταμείο, η τιμή θα είναι 33 ευρώ.
Διάθεση: τηλεφωνικά στο 11876, στα καταστήματα Reload, Seven Spots, Media Markt, Ευριπίδης, στο Viva Kiosk Συντάγματος (Ερμού 1, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00), καθώς και στα www.fuzzclub.gr και www.viva.gr

Έχοντας στο ενεργητικό τους τον εκπληκτικό αριθμό των 12 albums (από το “12 Bar Bruise” μέχρι το “Sketches Of Brunswick East”), από το 2012 μέχρι σήμερα, κερδίζουν συνεχώς νέους φίλους σε ολόκληρο τον κόσμο, συναρπάζοντας με τον ιδιόμορφο πολυσυλλεκτικό ήχο τους. Ψυχεδέλεια, progressive rock, garage, surf, folk, kraut, jazz, soul, heavy metal συνυπάρχουν στη μουσική των King Gizzard & The Lizard Wizard με μοναδικό τρόπο, δημιουργώντας ένα μεθυστικό χαρμάνι ήχων και επιρροών σε εκπληκτικά κομμάτια όπως τα “Rattlesnake”, “People Vultures”, “I’m In Your Mind Fuzz”, “Sleep Drifter”, “Gamma Knife”, “Hot Wax”, “Nuclear Fusion”, “Cellophane”, “Murder Of The Universe” και πολλά ακόμα.
Τη βραδιά θα ανοίξουν οι αμερικανοί Mild High Club, συνεργάτες των KGATLW στο πρόσφατο “Sketches Of Brunswick East” (2017) και συνοδοιπόροι τους σε ορισμένες στάσεις της επερχόμενης περιοδείας. Μια απολαυστική μίξη soft rock, cosmic jazz και psych-pop με σέξι, αστείους και χαλαρούς ήχους
Οι ζωντανές τους εμφανίσεις είναι εκρηκτικές, γεμάτες ωμή ενέργεια και ιδρώτα. Δύο drummers, στημένοι ο ένας απέναντι στον άλλον, προσφέρουν το ρυθμικό υπόβαθρο πάνω στο οποίο κτίζουν τις πολύπλοκες συνθέσεις της μπάντας οι υπόλοιποι πέντε μουσικοί, όλοι τους πολυοργανίστες, που εναλλάσσονται στα φωνητικά, τις κιθάρες, το μπάσο, το σιτάρ, το φλάουτο, τη φυσαρμόνικα, τον ζουρνά, το θέρεμιν, τα πλήκτρα και τα κρουστά! Μπορείτε να βάλετε τη φαντασία σας να δουλέψει, αλλά αυτό που θα δούμε επί σκηνής το βράδυ της 16ης Μαρτίου μάλλον θα ξεπεράσει και τις πιο τρελές προσδοκίες. Οι King Gizzard & The Lizard Wizard έρχονται στην Αθήνα για το live της χρονιάς.
Μάρτυρες αυτού έχουν γίνει όλοι όσοι τους έχουν παρακολουθήσει ανά τον κόσμο, όπου οι τελευταίες περιοδείες τους έχουν γίνει όλες sold out. Πραγματικά, όπου εμφανίζονται γίνεται αληθινός χαλασμός. Χαρακτηριστικό είναι πως η συναυλία της Αθήνας έπεται τριών συνεχόμενων εμφανίσεων της μπάντας στην Κωνσταντινούπολη, όπου μόλις πριν λίγες ημέρες, με το που ανακοινώθηκαν δύο συναυλίες τους εκεί, τα εισιτήρια εξαφανίστηκαν μέσα σε λίγες ώρες, αναγκάζοντας τους διοργανωτές να προσθέσουν μία τρίτη βραδιά στις ήδη υπάρχουσες. Με δυο λόγια: εξασφαλίστε εγκαίρως την είσοδό σας για το βράδυ της 16ης Μαρτίου στο Fuzz Live Music Club.
“Δύο κιθαρίστες. Δύο μπασίστες. Δύο drummers. Ένας στη φυσαρμόνικα. Δεκάδες crowd surfers. Εκατοντάδες λίτρα ιδρώτα. Όλα τα riffs. Αυτό είναι ένα show των King Gizzard & The Lizard Wizard εν συντομία, αν και στην πραγματικότητα, οι λέξεις μόνο αδυνατούν να συλλάβουν την εξουθενωτική και ταραχώδη εμπειρία του να παρακολουθείς αυτή την επταμελή παρέα από τη Μελβούρνη σε δράση.” / The Line Of Best Fit
http://kinggizzardandthelizardwizard.com/
https://www.facebook.com/kinggizzardandthelizardwizard/

Mαζί τους ο Montero.
Μουσικός και κoμίστας, με όποια σειρά θέλετε, ο Αυστραλός και πλέον κάτοικος Εξαρχείων, Ben Montero ή σκέτο Montero είναι εξαιρετικός είτε ζωγραφίζοντας είτε συνθέτοντας μουσική!
Ο φετινός δίσκος του ”Performer” οφείλει να τον… ανεβάσει κατηγορία, αν υπάρχει λίγο καλό μουσικό γούστο εκεί έξω! Ηχογραφήθηκε στο studio του Mark Ronson στο Λονδίνο με τον Jay Watson των Tame Impala και Pond στην παραγωγή.
Με μια midtempo pop προσέγγιση, χαλαρή ψυχεδέλεια και σαφέστατες soft rock επιρροές από τα θαυμαστά 60s και 70s, η μουσική του Ben έχει στόχο να σε κάνει να χαμογελάς.
«Το ”Performer” είναι ένας δίσκος με όμορφα τραγούδια και εναλλαγή διαθέσεων. Χαλαρωτικός, με εκφραστική ερμηνεία και catchy μελωδίες. Και μιας και ζει στην Ελλάδα, ας μην τον χάσουμε στην επόμενη live εμφάνισή του»
PressPop.gr
Facebook
Videos:
“Vibrations”
“Tokin’ the Night Away”

Kraftwerk
2018-03-03 21:30 - 23:30 | Τάε Κβον Ντο, Palaio Faliro 175 61, Αθήνα, ΑΤΤΙΚΗΣ, 175 61, Ελλάδα
Οι Kraftwerk, ένα από τα σημαντικότερα και επιδραστικότερα σύνολα στην ιστορία της σύγχρονης μουσικής, έρχονται στην Αθήνα!
Οι Γερμανοί πρωτοπόροι της ηλεκτρονικής σκηνής θα εμφανιστούν στο Κλειστό Παλαιού Φαλήρου (Tae Kwon Do), το Σάββατο 3 Μαρτίου, στο πλαίσιο της 3-D Concerts περιοδείας τους, η οποία έχει γνωρίσει τεράστια επιτυχία σε ολόκληρο τον κόσμο, συνδυάζοντας μουσική και εικόνα σε ένα οπτικοακουστικό show που χαρακτηρίστηκε ως “απόλυτο έργο τέχνης.”

Οι πόρτες θα ανοίξουν στις 18:30 και η συναυλία θα ξεκινήσει στις 21:30.

Μία μεγάλη συναυλία που θα αποτελέσει μοναδική εμπειρία για όσους παρευρεθούν, αφού με τη βοήθεια της 3-D τεχνολογίας (με τη χρήση projections, φωτισμού, ειδικών στολών που θα φορούν τα μέλη του συγκροτήματος), το κοινό θα βρεθεί κυριολεκτικά δίπλα στους καλλιτέχνες, απολαμβάνοντας τη μουσική τους σε ένα πολυδιάστατο περιβάλλον. Ένα σπάνιο θέαμα από μία μπάντα που από το ξεκίνημα της πορείας της κοιτούσε στο μέλλον – και, πολλές φορές, το δημιουργούσε.
Δεν θα υπάρχει opening act. Στην είσοδο, οι κάτοχοι των εισιτηρίων θα παραλαμβάνουν τα ειδικά 3-D γυαλιά (με το λογότυπο του συγκροτήματος και το artwork της περιοδείας) τα οποία θα κρατήσουν ως αναμνηστικό μετά την παρακολούθηση της συναυλίας.
Η προπώληση των εισιτηρίων συνεχίζεται. Διάθεση: τηλεφωνικά στο 11876, στα καταστήματα Reload, Seven Spots, Media Markt, Ευριπίδης, στο Viva Kiosk Συντάγματος (Ερμού 1, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00) και www.viva.gr
Η πρόσβαση είναι εύκολη, τόσο με τα Μέσα Μεταφοράς όσο και με αυτοκίνητο, ενώ υπάρχει πολύ μεγάλο parking 1000 θέσεων.
Μετρό: Σταθμός “Συγγρού – Φιξ” και μετά λεωφορείο / γραμμές Β2 και 550 (Στάση “Φόρος”)
ΗΣΑΠ: Σταθμός Στάδιο Ειρήνης και Φιλίας και μετά είτε λεωφορείο / γραμμές 217, Α1, Β1 (Στάση “Φόρος”) είτε τραμ / γραμμές “Αριστοτέλης 4” ή “Θουκυδίδης 3” (Στάση “Δέλτα Φαλήρου”)
Τραμ: Γραμμή 3 (από ΣΕΦ ή Βούλα – Γλυφάδα) και Γραμμή 4 (από ΣΕΦ ή Σύνταγμα) / Στάση “Δέλτα Φαλήρου” Γραμμή 3 (από Σ.Ε.Φ. ή από Βούλα – Γλυφάδα), & Γραμμή 4 (από Σ.Ε.Φ. ή από Σύνταγμα) / Στάση “Δέλτα Φαλήρου”
Λεωφορείο: Γραμμές A1, B1, B2, 217, 550 (Στάση “Φόρος”)

Trashformers Carnival 2018
2018-02-17 10:00 - 17:00 | Fuzz Club, PIREOS 209 KAI PATRIARXOU IOAKIM 1, Athens, Greece
Και ναι.. οι TRASHFORMERS για το Σάββατο του καρναβαλιού κάνουν πάλι το ΜΠΑΜ με ένα μεγάλο υπερevent που θα κάνει το καρναβάλι του Ρίο ντε Τζανέιρο και το καρναβάλι της Βενετίας να σκάσουν από τη ζήλεια τους!
Σάββατο 17 Φεβρουαρίου Fuzz Live Music Club
★ Οι πιο καρναβαλικές μουσικές από 80΄s-90’s-00’s
★ Οπτικοακουστικό υλικό που γυαλίζει αμφιβληστροειδείς
★ Live Show που ταξιδεύει
★ Secret guests κομμένους και ραμένους στο θέμα
★ Και φυσικά… μασκέ…
Το μεγάλο καρναβάλι των Trashformers στην Αθήνα έρχεται με ένα θέμα διαβολικό… ένα θέμα διασκεδαστικό με άπειρους συνδυασμούς:

★★★ 2 σε 1 μασκέ ★★★
Ναι ναι.. όπως το καταλάβατε! Συνδυάστε 2 στολές σε μία και δημιουργήστε!
Ήρθε η στιγμή εκείνες η παραγκωνισμένες στολές που έχουν ξεχαστεί σε ένα πατάρι να κάνουν το μεγάλο Κααα-μπάκ!
Ιδέες για στολές:
Cowboy-Στρουμφάκι / Νίντζα-Πειρατής / Οβελίξ-Άη Βασίλης / Φυλακισμένος-Μούμια / Φώσ-κωλος (no comment)
Πριγκίπισσα-Νεράιδα / Γατούλα-Νοσοκόμα / Σέφ-Σταχτοπούτα /
Για τις γυναίκες άλλωστε τα πράγματα είναι πιο εύκολα, ούτως ή άλλως ντύνονται κάτι και πετάνε ένα “σέξυ” μπροστά!
Σέξυ Νοσοκόμα / Σέξυ Νεράιδα / Σέξυ κοκκινοσκουφίτσα / Σέξυ ό,τι…
Φυσικά άμα η δημιουργικότητά σας σας προστάζει.. δώστε περισσότερο πόνο:
Ατάκες τις καθημερινότητας:
Ζωή-Πατίνι / Εμπόλεμη ζώνη / Μπρός Γκρεμός και πίσω Ρέμα (γαμώ τις στολές) / Κεραυνοβόλος Έρωτας / Σκληρή Καρδιά
και με χρώματα:..
Κίτρινος-Τύπος / Μαύρο-Πρόβατο / Ροζ-Πάνθηρας / Πράσσειν-Άλογα / Πούτσες-Μπλέ…
____________________________________________
Εννοείται θα κάνουμε διαγωνισμό στολής όπως πάντα! Στον διαγωνισμό θα πάρουν μέρος μόνο οι στολές που είναι στο θέμα, όσοι ντυθείτε μονή στολή ή δεν ντυθείτε… τιμωρήστε με υπερβολική διασκέδαση και χορό μέχρι το πρωί!
_____________________________________________
/ ώρα έναρξης 23:14
/ είσοδος με μπίρα/κρασί 10
/ κρατήσεις στο 210 3450817

Διάφανα Κρίνα
2018-02-03 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Τα Διάφανα Κρίνα θα βρεθούν το Σάββατο 3 Φεβρουαρίου στο Fuzz Live Music Club για να μας χαρίσουν μια μαγική βραδιά και να δείξουν πως ακόμα ανθίζουν και ευωδιάζουν, με οδηγό τη μελωδία και την ηλεκτρική rock ενέργεια.
Η προπώληση ξεκινάει στα 10 ευρώ και για περιορισμένο αριθμό εισιτηρίων.

Μετά την εξάντλησή τους, θα συνεχιστεί στα 12 ευρώ. Στο ταμείο, η τιμή θα είναι 15 ευρώ.
Διάθεση: τηλεφωνικά στο 11876, στα καταστήματα Reload, Seven Spots, Media Markt, Ευριπίδης, στον πολυχώρο Yoleni’s (Σόλωνος 9, καθημερινά 8:00-00:00, Σάββατο 9:00-00:00, Κυριακή 10:00-20:00), στο Viva Kiosk Συντάγματος (Ερμού 1, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00), καθώς και στα www.fuzzclub.gr και www.viva.gr
Οι πόρτες θα ανοίξουν στις 20:00. Μείνετε συντονισμένοι στο www.fuzzclub.gr και στην επίσημη σελίδα μας στο Facebook για να ενημερωθείτε για ώρα έναρξης και support μπάντα.
Η μπάντα που αποτελείται από τους Τάσο Μαχά (τύμπανα), Νίκο Μπάρδη (κιθάρα, τρομπέτα), Παναγιώτη Μπερλή (φωνή, πλήκτρα), Παντελή Ροδοστόγλου (μπάσο), Κυριάκο Τσουκαλά (κιθάρα), θα γεφυρώσει το χθες με το σήμερα, έχοντας το βλέμμα στο αύριο και τη συνέχιση της μοναδικής πορείας τους στο εγχώριο μουσικό στερέωμα, κατά τη διάρκεια της οποίας άγγιξαν τις ψυχές χιλιάδων ανθρώπων, χαρίζοντάς μας έξι δίσκους που χαρακτήρισαν την ελληνική ροκ σκηνή, με τον ένα ή τον άλλο τρόπο.

Η μουσική τους, άλλοτε μελαγχολική και χαμηλότονη, άλλοτε ηλεκτρισμένη και δραματική, σε συνδυασμό με τους σκοτεινά ρομαντικούς, συχνά ποιητικούς, στίχους τους αγκαλιάστηκε από ένα κοινό που όσο περνούσε ο καιρός γινόταν μεγαλύτερο και πιστά αφοσιωμένο, αναγνωρίζοντας στον ήχο τους, μεταξύ άλλων, μία οικεία εκδοχή της τραγουδοποιίας του Leonard Cohen, του Nick Cave και των (συγχρόνων τους) Tindersticks και Madrugada.
Το συγκρότημα μετά την απώλεια του Θάνου Ανεστόπουλου, βρίσκεται ήδη λίγο πριν την κυκλοφορία του νέου δίσκους του, με τραγούδια να έχουν ήδη ακουστεί σε συναυλίες τους. Τραγούδια σαν τα “Σκιάχτρο Που Άρπαξε Φωτιά”, “Έγινε Η Απώλεια Συνήθειά Μας”, “Γιορτή”, “Κλόουν Την Τετάρτη Την Κυριακή Νεκρός”, “Όλα Αυτά Που Δεν Θα Δω”, “Μουχλαλούδα”, “Μπλε Χειμώνας” μέχρι τα νεώτερα “Μανιφέστο”, “Τα χαμένα παιδιά”, “Δεν θα πω που πηγαίνω” και “Ένας Σωρός Λευκά Φτερά” θα φέρουν πίσω τη γνώριμη ένταση των συναυλιών τους στους παλιούς και την επιθυμία σε νέους να «ζήσουν» και αυτοί μια σπουδαία μπάντα!
Μια συναυλία-ξεκίνημα για όλες όσες ακολουθήσουν. Μια μουσική γιορτή για την αγάπη, τη φιλία και την αλληλεγγύη. Να είσαι και εσύ εκεί!

Γραφείο Τύπου / Επικοινωνία:
Θωμάς Μαχαίρας (Αθήνα) / thomasmachairas@fuzzproductions.gr / 6936 161979
Γιάννης Λυμπέρης (Αθήνα) / johnlimberis@fuzzproductions.gr / 6945 622781

Fates Warning
2018-01-27 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Another Moment For The Memory!
Σάββατο 27 Ιανουαρίου, Fuzz Live Music Club, Αθήνα
Η συναυλία θα πραγματοποιηθεί στα πλαίσια του νέου σκέλους της ευρωπαϊκής περιοδείας των Fates Warning για το εκπληκτικό “Theories of Flight” η οποία και θα ηχογραφηθεί με σκοπό να συμπεριληφθεί στην επόμενη live κυκλοφορία της μπάντας.
Αυτή δεν θα είναι η πρώτη φορά που οι λατρεμένοι progressive metallers θα ηχογραφήσουν ζωντανή τους εμφάνιση στη χώρα μας, μιας και το 2005 είχαν κυκλοφορήσει το dvd ‘Alive In Athens’.
Για την Ευρωπαϊκή περιοδεία του 2018 οι Fates Warning θα έχουν μαζί τους μία ομάδα επιλεγμένων συνεργατών οι οποίοι και θα εγγυηθούν την καλύτερη ηχητική απόδοση προκειμένου η ηχογράφηση να έχει τη μεγαλύτερη δυνατή πιστότητα.
Στις επερχόμενες συναυλίες το set θα έχει διάρκεια το λιγότερο δύο ώρες, ενώ θα παίξουν και τραγούδια που έχουν πολύ καιρό να ακουστούν στις συναυλίες τους
Ο αρχηγός της μπάντας, Jim Matheos, δήλωσε για την επερχόμενη περιοδεία: «Έχουν περάσει 20 χρόνια από το τελευταίο μας live album, το “Still Life”. Είναι καιρός για ένα νέο. Τον Ιανουάριο θα ηχογραφήσουμε μια σειρά συναυλιών σε κάποιες απ’ τις αγαπημένες μας ευρωπαϊκές πόλεις. Οι καλύτερες στιγμές από αυτές θα γίνουν το επόμενο live album μας που θα κυκλοφορήσει μέσα στο 2018. Δεν έχουμε αποφασίσει ακόμα το τελικό setlist όμως προγραμματίζουμε να παίξουμε για περίπου δύο ώρες και θα προσπαθήσουμε να έχουμε όσο το δυνατόν λιγότερα κοινά τραγούδια με το “Still Life” γίνεται. Ελπίζουμε να σας δούμε όλους εκεί.»
Οι Fates Warning δημιουργήθηκαν από τον ελληνικής καταγωγής κιθαρίστα Jim Matheos στο Connecticut των ΗΠΑ, στις αρχές τις δεκαετίας του ’80, και από τον πρώτο τους δίσκο (“Night On Broken”, 1984) και μετά, παρουσίασαν τεράστια άλματα εξέλιξης οδηγώντας τη μουσική τους σε νέους κάθε φορά δρόμους και αποτέλεσαν συγκρότημα-πρότυπο στο progressive heavy metal. Οι δίσκοι που ακολούθησαν, “The Spectre Within” (1985) και “Awaken the Guardian” (1987), είναι αριστουργήματα αυτού που αποκαλείται U.S. metal και από την έλευση του τραγουδιστή Ray Alder και την κυκλοφορία του “No Exit”, αποθεώθηκαν ως ένα από τα πλέον ευρηματικά και πρωτότυπα metal σχήματα όλων των εποχών. Το σερί των αριστουργημάτων συνεχίζεται με το “Perfect Symmetry” (1989), το λατρεμένο “Parallels” (1991) και το “Inside Out” (1994). To 1997 κυκλοφορεί ο πιο πειραματικός, ατμοσφαιρικός και για πολλούς καλύτερος δίσκος τους, το “A Pleasant Shade Of Gray” για να τον διαδεχτούν τα αριστουργήματα, τα “Disconnected” (2000) , “FWX” (2004), “Darkness in a Different Light” (2013) και το “Theories of Flight”(2016) το οποίο και έτυχε θερμότατης υποδοχής και χαιρετίστηκε από τους φίλους του συγκροτήματος ως μία από τις καλύτερες δουλειές τους μέχρι σήμερα.
Τις συναυλίες θα ανοίξουν οι Ιταλοί Methodica.
Αθήνα
Τιμή εισιτηρίου: 23€ (περιορισμένη προπώληση) – 25€ (προπώληση) – 27€ (Ταμείο)
Σημεία προπώλησης:

VIVA kiosk – Σύνταγμα
Metal Era (Εμ. Μπενάκη 22, Αθήνα, τηλ.: 210 3304133, www.metalera.gr )
No Remorse Records (Γαμβέτα 4, Αθήνα, τηλ. 2103830981, www.noremorse.gr)
Reload Stores
Media Markt Greece
Seven Spots
Βιβλιοπωλεία Ευριπίδης – Evripidis Bookstores
Monsterville : Αγίας Ειρήνης 13, 10552 Μοναστηράκι, Αθήνα, τηλ : 210 3648180

On-line: www.viva.gr

Iced Earth
2018-01-24 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Μετά τις τελευταίες τους sold out εμφανίσεις τον Νοέμβριο του 2016 στη χώρα μας οι Iced Earth απέδειξαν και στους πλέον δύσπιστους πως παραμένουν μία από τις πλέον υπολογίσιμες δυνάμεις του χώρου. Ένα κλασσικό heavy metal συγκρότημα που βγάζει σπουδαίους δίσκους και πραγματοποιεί ακόμα σπουδαιότερες ζωντανές εμφανίσεις και έρχονται στις 24 Ιανουαρίου στο Fuzz!
Όσοι έχουν παραβρεθεί σε συναυλίες τους γνωρίζουν πως ο John Schaffer και το συγκρότημά του ποτίζουν τη φανέλα με τόνους ιδρώτα, δίνουν το 100% των δυνάμεων τους και αυτή η απόλυτα ειλικρινής στάση τους έχει κάνει τόσο αγαπητούς όσο λίγα συγκροτήματα. Έτσι και αλλιώς η χώρα μας πάντα είχε μία ξεχωριστή θέση στην καρδιά των Iced Earth, ο Shaffer ποτέ δεν ξεχνάει πως ήμασταν από τους πρώτους που στήριξαν έμπρακτα το συγκρότημα γεγονός που ποτέ δεν ξεχνά να επισημαίνει .
Το τελευταίο τους album με τίτλο ‘Incorruptible’ κυκλοφόρησε τον καλοκαίρι του 2017, η ανταπόκριση από το κοινό ήταν ενθουσιώδης, όλοι μίλησαν για έναν από τους καλύτερους δίσκους στη μακροχρόνια πορεία της μπάντας και η ανυπομονησία για να ακούσουμε ζωντανά τα τραγούδια του νέου δίσκου όπως πολλά classic ‘χτυπάει κόκκινο’ με το που ανακοινώνεται πως θα έρθουν στη χώρα μας. Δεν θα μπορούσε να γίνει διαφορετικά άλλωστε.
Oι πρώτες τους κυκλοφορίες ήταν τα “Iced Earth” (1990) και “Night Of The Stοrmrider” (1991) όπου και παρουσιάστηκαν με power / thrash κερδίζοντας ευθύς εξαρχής τις εντυπώσεις. Ο πρώτο βήμα προς την επιτυχία έγινε το 1995 με το album “Burnt Offerings”, στο οποίο παρουσίασαν τον νέο τους τραγουδιστή Mat Barlow , ενώ στη χώρα μας απέκτησαν status super stars με την επόμενη δουλειά τους, το μυθικό πλέον “The Dark Saga” (1996) αλλά και το “Something Wicked This Way Comes” που ακλούθησε το 1998. Το ‘Alive in Athens’ γράφει ιστορία, το ‘Horror Show’ το 2001 κλείνει το κύκλο μίας ιδιαίτερα επιτυχημένης 6ετίας και λίγο αργότερα ο Mat Barlow θα αποχωρήσει από το συγκρότημα.
Οι Iced Earth θα προσλάβουν τον τραγουδιστής των Judas Priest, Tim Owens, και θα κυκλοφορήσουν μαζί του 2 album τα “The Glorious Burden” (2004) και “Framing Armageddon” (2007), ενώ στο “The Crucible Of Man” (2008) ακούμε και πάλι τη φωνή του Mat Barlow.
Από το 2011 και μετά παρατηρούμε την αναγέννηση του συγκροτήματος , με τον S. Block πλέον στη θέση πίσω από μικρόφωνο. Το “Dystopia”, είναι ο δίσκος ‘ολική επαναφορά’ και το ‘The Plagues of Babylon’ παρουσιάζει το σχήμα δημιουργικό όσο ποτέ κάτι από επιστεγάστηκε από την κυκλοφορία του ‘Incorruptible’
To ραντεβού λοιπόν αυτή τη φορά είναι για τις 23 και 24 Ιανουαρίου του 2018. Μία συνάντηση με την οποία το συγκρότημα και οι Έλληνες οπαδοί τους θα ανανεώσουν τους όρκους πίστης. Μέχρι την επόμενη. Είμαστε ήδη εκεί!
Προπώληση:
Θεσσαλονίκη
Τιμή εισιτηρίου: 25€ (τα πρώτα 200), μετά 28 € και στο ταμείο 30€
Σημεία προπώλησης: Ticket House και Rover. On-line: www.viva.gr
Αθήνα
Τιμή εισιτηρίου: 25€ (τα πρώτα 200), μετά 28 € και τα υπόλοιπα 30€. Σημεία προπώλησης: VIVA kiosk – Σύνταγμα, Metal Era, No Remorse Records , Reload Stores, Media Markt, Seven Spots, Βιβλιοπωλεία Ευριπίδης και Monsterville
On-line: www.viva.gr

Satyricon
2018-01-23 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Oι Satyricon επιστρέφουν μετά από 9 χρόνια στην Αθήνα! Μία από τις κορυφαίες μπάντες της νορβηγικής black metal σκηνής θα βρεθεί την Τρίτη 23 Ιανουαρίου 2018 στο Fuzz Live Music Club για να αποδείξει πως παραμένει ένα από τα πιο συναρπαστικά acts επί σκηνής.
Με σχεδόν 25 χρόνια ιστορίας, οι Satyricon από την πρώτη στιγμή έκαναν αισθητή την παρουσία τους, σαν ένα… σφυρί έτοιμο να σε χτυπήσει στο πρόσωπο!

Η επιστροφή τους με το φετινό “Deep Calleth Upon Deep” αποθεώνεται από παντού, έχοντας ήδη κλείσει θέση στους κορυφαίους metal δίσκους του 2017.
Ο βασικός συνθέτης και frontman, Sigurd “Satyr” Wongraven και ο ντράμερ-θηρίο, Kjetil-Vidar “Frost” Haraldstad, συνεχίζουν να εξελίσσουν το μουσικό τους όραμα, επαναπροσδιορίζοντας το black metal, τιμώντας το με συνεχείς «ενέσεις» από κάθε σκληρό και ακραίο ήχο.

Ιδιοσυγκρασιακοί και μόνιμα “βίαιοι” και αιρετικοί, οι Satyricon έθεσαν νέες βάσεις στην ακμάζουσα black metal σκηνή των 90’s με τα μυθικά “Dark Medieval Times” (1994) και “The Shadowthrone” (1994) και με τα κλασικά “Nemesis Divina” (1996) και “Rebel Extravaganza” (1999) έκλεισαν μια θέση ανάμεσα στους κορυφαίους όλων των εποχών για το ιδίωμα.
Η νέα χιλιετία τους βρήκε το ίδιο ενεργητικούς με το μυαλό πάντα στο μέλλον. Σκοτεινοί και εκκωφαντικοί, οι Satyricon ήταν η πρώτη νορβηγική μπάντα του black metal που υπέγραψε σε πολυεθνική δισκογραφική εταιρεία χωρίς να προδώσουν στιγμή τον μοχθηρό τους ήχο.
Στις 23 Ιανουαρίου θα ζήσουμε μια ανελέητη βραδιά με τον βομβαρδισμό του Frost, τις κοφτερές σαν ξυράφι κιθάρες του Azarak και τον Satyr να επιβλέπει τα πάντα!
“Mother North”, “Transcendental Requiem Of Slaves”, “The Pentagram Burns” “Fuel For Hatred” και “K.I.N.G.” μεταξύ δεκάδων ακόμα ύμνων, που κάθε metalhead οφείλει να ζήσει από απόσταση αναπνοής!
Εισιτήρια προπωλούνται προς 55 ευρώ (διπλό / περιορισμένος αριθμός) και 29 ευρώ (μονό). Στο ταμείο, η τιμή θα είναι 32 ευρώ.
Διάθεση: τηλεφωνικά στο 11876, στα καταστήματα Reload, Seven Spots, Media Markt, Ευριπίδης, στο Viva Kiosk Συντάγματος (Ερμού 1, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00), καθώς και στα www.fuzzclub.gr και www.viva.gr
Satyricon opening act (tba)

Tricky
2018-01-20 21:00 | Fuzz Club, PIREOS 209 KAI PATRIARXOU IOAKIM 1, Athens, Greece
O Tricky, μία από τις σπουδαιότερες προσωπικότητες της παγκόσμιας μουσικής σκηνής για περισσότερα από 25 χρόνια, επιστρέφει στο Fuzz Live Music Club το Σάββατο 20 Ιανουαρίου 2018, για ακόμα μία υποβλητική βραδιά, έχοντας στις αποσκευές του ένα από τα καλύτερα albums της καριέρας του, το “Ununiform”, το οποίο κυκλοφόρησε τον Σεπτέμβριο του 2017 αποσπώντας αποθεωτικές κριτικές.
Η προπώληση ξεκινά στα 20 ευρώ και για περιορισμένο αριθμό εισιτηρίων. Μετά την εξάντλησή τους, θα συνεχιστεί στα 22 ευρώ. Στο ταμείο, η τιμή θα είναι 25 ευρώ.

Λίγες μέρες πριν γιορτάσει τα 50ά του γενέθλια, ο Adrian Thaws θα μας παρουσιάσει τον φετινό 13ο δίσκο του “Ununiform”, που τον βρίσκει να δημιουργεί ξανά ένα ολότελα δικό του κλειστοφοβικό σύμπαν, γεμάτο pop ανατροπές, trip-hop μεγαλείο και βέβαια τις γυναικείες φωνές να στοιχειώνουν τα πάντα! Μαζί βέβαια με κλασικές στιγμές από ολόκληρη την δισκογραφία του, που μεταμορφώνουν κάθε συναυλία του σε εμπειρία προσωπική και μαζική, την ίδια στιγμή.

Ο Tricky ξανασμίγει μετά από 15 χρόνια με την Martina Topley-Bird την οποία σύστησε στον πλανήτη με το αριστουργηματικό ντεμπούτο του “Maxinquaye” το 1995, στο ήδη κλασικό “When We Die”. Το ίδιο ισχύει και για την διάσημη ηθοποιό Asia Argento στο αποκαλυπτικό ντουέτο “Wait For Signal”.
H σήμα-κατατεθέν φωνή του είναι παρούσα – για την οποία η Bjork του είχε πει “ποτέ μην κάνεις μαθήματα για να τραγουδάς”, θεωρόντας τη μοναδική – συνοδεύοντας το δικό του ιδιόμορφο ρυθμό και την ιδιαίτερη αίσθηση της μελωδίας.
Ξεκινώντας το 1985, ως ένα σημαντικό γρανάζι στη μηχανή των Massive Attack, κατάφερε να δημιουργήσει ένα δικό του δρόμο. Δεκατρείς δίσκους μετά, με τον φετινό να κυκλοφορεί από τη δική του εταιρεία, συνεχίζει να αναζητά νέους δρόμους και έμπνευση, επηρεάζοντας ταυτόχρονα και ακατάπαυστα τη σύγχρονη μουσική σκηνή.
Κατά καιρούς, έχει συνεργαστεί με σπουδαία ονόματα, όπως οι Red Hot Chili Peppers, PJ Harvey, Bjork, Neneh Cherry, Beyonce, Bobby Gillespie (Primal Scream), Cyndi Lauper, Jay-Z, Alanis Morissette, Ed Kowalczyk (Live), Nneka κ.α.

Έγραψαν για το “Ununiform”:
“O πιο… Tricky δίσκος εδώ και χρόνιa” / Q Magazine
“Ο καλύτερος δίσκος του από την εποχή του ‘Pre-Millennium Tension’” / Under The Radar
“Τα έχει βρει με την trip-hop κληρονομιά του αλλά υπάρχουν στιγμές που φανερώνουν πως πάντα θα μένει ανήσυχος, κοιτώντας το επόμενο καπνισμένο όραμά του.” / Uncut
ΔΙΑΘΕΣΗ ΕΙΣΙΤΗΡΙΩΝ:
Online: www.viva.gr ή τηλεφωνικά / order by phone : 11876
Φυσικά σημεία / Στα καταστήματα Reload, Seven Spots, Media Markt, στο Viva Kiosk Συντάγματος (Πλατεία Συντάγματος 4, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00. Ευρυπίδης βιβλιοπωλεία (Αθήνα): Χαλάνδρι (Aνδρέα Παπανδρέου 11, εντός στοάς), Κηφισιά (Λ. Κηφισίας 310).
LINKS
www.trickysite.com
Facebook
YouTube channel
Instagram

Trashformers: Christmas Special 80's 90's 00's party!
2017-12-25 22:00 - 2017-12-26 07:30 | Fuzz Club, PIREOS 209 KAI PATRIARXOU IOAKIM 1, Athens, Greece
πλέον είναι δεδομένο… ΧΡΙΣΤΟΥΓΕΝΝΑ = μελομακάρονα + Trashformers!
Tο νο1 διαγαλαξιακό party έρχεται για το καθιερωμένο πολυαναμενόμενο Christmas Special event ! έχουμε και λέμε:
❄ το πιο υπερχορευτικό DJ set απευθείας βγαλμένο από την καρδιά των 90’s (αλλά και 80΄s και 00’s)
❄ οπτικοακουστικό υπερθέαμα με υπερθεματικό υλικό που μας έδωσε το ίδιο το πνεύμα των Χριστουγέννων!
❄ TFs live show των TFs / christmas edition… προφανώς!
❄ αγαπημένοι guests για να ζωντανέψουν τις μεγάλες τους επιτυχίες
❄ χορός μέχρι να αλλάξει η χρονιά… τουλάχιστον!!!
❄ χιόνια στο καμπαναριό
❄ μελομακάρονα δεν θα έχουμε, φάτε τα πριν έρθετε για να έχετε δυνάμεις!
Οι Trashformers, οι συνήθεις ύποπτοι πίσω από τα πιο εκρηκτικά events της πόλης, επίσημοι εκπρόσωποι της γνήσιας, ακραίας, ακομπλεξάριστης διασκέδασης και ανεύθυνα υπεύθυνοι για την αναβίωση της τρέλας των 90’s, μαζεύουν ήδη όλα τα ειδικά συστατικά και ετοιμάζουν τη μυστική συνταγή για το τέλειο υπερ-Party!
Χριστούγεννα χωρίς Trashformers δε λέει μία.
Christmas Special 2017 / Ανήμερα τα Χριστούγεννα όπως πάντα!
Fuzz Live music club
/ ώρα έναρξης 23:04
/ είσοδος με μπίρα/κρασί 10
/ κρατήσεις στο 2103450817

The Christmas Boogie #6 - The 6 Fireballs live
2017-12-17 21:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Kυριακή 17 Δεκεμβρίου στις 20:00
Christmas Boogie #6 – Το μεγάλο rock ‘n’ roll πάρτι από τους Rollin’ Foxes!
Το πρόγραμμα περιλαμβάνει (όπως πάντα, έτσι και αυτή τη φορά): live μπάντες και καλλιτέχνες από την Ελλάδα και το εξωτερικό, DJ sets, υπέροχες μουσικές και φυσικά πολύ χορό!
Kαλεσμένοι μας αυτοί τη φορά, είναι η υπέροχη μπάντα από την Τσεχία, οι 6 Fireballs! Μία πραγματικά καταπληκτηκή μπάντα, με αυθεντικούς rock ‘n’ roll, jumpswing & boogie woogie ήχους, που θα μας μας κάνει να θέλουμε να χορεύουμε συνέχεια αλλά και να απολαμβάνουμε το σώου που δίνουν επί σκηνής!
Με λίγα λόγια, πρόκειται για μία μπάντα που ξέρει πολύ καλά πως να μας διασκεδάσει, είτε χορευτικά, είτε οπτικά!
Το live θα ανοίξουνε οι “δικοί μας” HiRollers! Πρόκειται για μία από τις παλαιότερες μπάντες του είδους και σίγουρα η καλύτερη! Αυτό σημαίνει πως θα έχουμε το καλύτερο ζέσταμα για ό,τι πρόκειται να ακολουθήσει.
Πριν την έναρξη της συναυλίας, στα διαλείμματα ανάμεσα στις εμφανίσεις των καλλιτεχνών αλλά και μετά το πέρας αυτών οι DJs Manos K και Silvery Theodore, θα φροντίσουν να κρατήσουν ζεστή την υπέροχη πίστα του καλύτερου live stage της Αθήνας, του Fuzz Live Music Club.
Το 6ο Christmas Boogie, θα είναι σίγουρα μια βραδιά που θα σας μείνει αξέχαστη!
Είσοδος 10 ευρώ ταμείο & προπώληση
Πληροφορίες στο FB: Rollin’ Foxes
